**แบบรายงานการติดตามและประเมินผลแผนพัฒนา**

**ประจำปีงบประมาณ พ.ศ. ๒๕62**

**องค์การบริหารส่วนตำบลจำป่าหวาย**

**อำเภอเมืองพะเยา จังหวัดพะเยา**

**บทที่ 1**

**บทนำ**

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติม (ฉบับที่ 3) พ.ศ. 2561 หมวด 6 การติดตามและประเมินผลแผนพัฒนา กำหนดให้ผู้บริหารท้องถิ่นแต่งตั้งคณะกรรมการติดตามและประเมินผลแผนพัฒนาท้องถิ่น เพื่อทำหน้าที่ในการกำหนดแนวทางวิธีการในการติดตามและประเมินผลแผนพัฒนาท้องถิ่น โดยคณะกรรมการติดตามและประเมินผลแผนพัฒนาท้องถิ่นจะดำเนินการติดตามและประเมินผลเองหรือองค์กรปกครองส่วนท้องถิ่นอาจมอบหมายให้หน่วยงานหรือบุคคลภายนอกดำเนินการภายใต้ข้อกำหนดขอบข่ายและรายละเอียดที่คณะกรรมการติดตามและประเมินผลแผนพัฒนาท้องถิ่นกำหนดก็ได้ และให้คณะกรรมการติดตามและประเมินผลแผนพัฒนาท้องถิ่น รายงานการติดตามและประเมินผลแผนพัฒนาและเสนอความเห็นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลาไม่น้อยกว่าสามสิบวัน โดยอย่างน้อยปีละหนึ่งครั้ง ภายในเดือนธันวาคมของทุกปี

* 1. **ความสำคัญของการติดตามและประเมินผลแผนพัฒนา**

การติดตามและประเมินผลแผนพัฒนา เป็นหน้าที่สำคัญอย่างหนึ่งในการดำเนินงานพัฒนาองค์กรปกครองส่วนท้องถิ่น ซึ่งสามารถชี้ถึงผลการดำเนินงานและสามารถใช้เป็นเครื่องมือในการปรับปรุงประสิทธิภาพในการดำเนินงานให้เป็นไปโดยบรรลุจุดมุ่งหมายที่กำหนดไว้ ทั้งนี้ เพื่อเพิ่มประสิทธิภาพในการปฏิบัติภารกิจตามอำนาจหน้าที่ องค์กรปกครองส่วนท้องถิ่นจึงจำเป็นต้องมีองค์กรที่ทำหน้าที่ติดตามและประเมินผลแผนการพัฒนาตามแนวทางที่กำหนดไว้ในระเบียบกฎหมาย

การติดตามถือได้ว่าเป็นเครื่องมือที่จำเป็นในการปรับปรุงประสิทธิภาพของโครงการที่ดำเนินการอยู่ โดยที่ **“การติดตาม” (monitoring)**หมายถึง กิจกรรมภายในโครงการซึ่งถูกออกแบบมา เพื่อให้ข้อมูลป้อนกลับ (Feedback) เกี่ยวกับการดำเนินงานโครงการ ปัญหาที่กำลังเผชิญอยู่และประสิทธิภาพของวิธีการทำงาน หากไมมีระบบติดตามของโครงการแล้ว ย่อมส่งผลให้เกิดความล่าช้าในการดำเนินงานให้ลุล่วง ค่าใช้จ่ายโครงการสูงกว่าเกินที่กำหนดไว กลุ่มเป้าหมายหลักของโครงการไมได้รับประโยชนหรือได้รับน้อยกว่าที่ควรจะเป็น เกิดปัญหาในการควบคุมคุณภาพของการดำเนินงาน เสียเวลาในการตรวจสอบ เกิดความขัดแย้งในการปฏิบัติงานภายในหน่วยงานหรือระหว่างงานกับกลุ่มเป้าหมายที่ได้รับประโยชนจากโครงการในทางตรงข้ามหากโครงการมีระบบติดตามที่ดีแล้ว จะก่อให้เกิดประสิทธิภาพในการใช้ต้นทุนการดำเนินงานด้านต่าง ๆ ยกตัวอย่างเช่น การให้ข้อมูลป้อนกลับเกี่ยวกับการบรรลุเป้าหมายของโครงการต่างๆ การระบุปัญหาที่เกิดขึ้นในโครงการและเสนอแนวทางในการแก้ไขปัญหา การติดตามดูความสามารถในการเข้าถึงโครงการของกลุ่มเป้าหมาย การติดตามประสิทธิภาพในการดำเนินงานของส่วนต่างๆ ในโครงการ และการเสนอวิธีการปรับปรุงการดำเนินงาน เป็นต้น ดังนั้น การติดตามจึงเป็นขั้นตอนการตรวจสอบผลการดำเนินงานกิจกรรมของแผนงานหรือโครงการตามแผนพัฒนาท้องถิ่น และแผนดำเนินงานว่า ได้ปฏิบัติตามที่กำหนดรายละเอียดไว้หรือไม่ มีความเหมาะสมในการใช้ทรัพยากรหรือไม่อย่างไร ทั้งนี้ เพื่อทราบความก้าวหน้าของกิจกรรมหรือโครงการดังกล่าว เพื่อรายงานให้ผู้บริหารท้องถิ่นทราบในการที่จะพิจารณาตัดสินใจสั่งการตามสมควรต่อไป เพื่อให้โครงการบรรลุเป้าหมายและวัตถุประสงค์ที่ตั้งไว้

ในส่วนของ **“การประเมินผล” (Evaluation)**หมายถึง การตรวจสอบความก้าวหน้าของแผนงาน โครงการ ตลอดจนการพิจารณาผลสัมฤทธิ์ของแผนงานโครงการนั้นเป็นสิ่งหนึ่งที่จำเป็นสำหรับการดำเนินการเช่นเดียวกับการติดตาม เพราะผลที่ได้จากการประเมินจะใช้ในการปรับปรุง แก้ไข การขยายขอบเขต หรือการยุติการดำเนินการ ซึ่งขึ้นอยู่กับวัตถุประสงค์ของการประเมิน การประเมินผลแผนงานจึงเป็นสิ่งที่จะบ่งชี้ว่าแผนงานที่กำหนดไวได้มีการปฏิบัติหรือไม อย่างไร อันเป็นตัวชี้วัดว่าแผนงานหรือโครงการที่ได้ดำเนินการไปแล้วนั้นให้ผลเป็นอย่างไร นำไปสูความสำเร็จของแผนงานที่กำหนดไวหรือไม่ อีกทั้งการติดตามและประเมินผลยังเป็นการตรวจสอบดูว่ามีความสอดคลองกับการใช้ทรัพยากร (งบประมาณ) เพียงใด

ซึ่งผลที่ได้จากการติดตามและประเมินผล ถือเป็นข้อมูลย้อนกลับ (Feedback) ที่สามารถนำไปใช้ในการปรับปรุงและการตัดสินใจต่อไป นอกจากนี้ การประเมินผลยังถือเป็นกระบวนการตัดสินคุณค่าและการตัดสินใจอย่างมีหลักเกณฑ์ โดยใช้ข้อมูลที่เก็บรวบรวมอย่างเป็นระบบ มีความเที่ยงตรง เป็นปรนัย เชื่อถือได้

* 1. **วัตถุประสงค์ของการติดตามและประเมินผลแผนพัฒนา**

1. เพื่อให้การดำเนินการตามแผนพัฒนาเป็นไปอย่างมีประสิทธิภาพ ประสิทธิผล สามารถตอบสนองความต้องการและแก้ไขปัญหาของประชาชนได้
2. เพื่อให้การติดตามและประเมินผลบรรลุวัตถุประสงค์และเป้าหมายที่วางไว้
3. เพื่อนำไปทบทวนการวางแผนพัฒนา และปรับปรุงแนวทางในการพัฒนาให้มีประสิทธิภาพมากยิ่งขึ้น
4. เพื่อใช้เป็นข้อมูลสำหรับหน่วยงานจัดทำแผนพัฒนาท้องถิ่น และผู้บริหารท้องถิ่นในการวางแผนพัฒนาต่อไป
   1. **ประโยชน์ของการติดตามและประเมินผลแผนพัฒนา**

การติดตามและประเมินผลแผนพัฒนา จะเกิดประโยชน์ต่อการปฏิบัติงานขององค์กรปกครองส่วนท้องถิ่น ดังนี้

1. ทำให้ทราบปัญหาและความต้องการที่แท้จริง สามารถจัดลำดับความสำคัญของปัญหาและแก้ไขปัญหาได้ทันท่วงที เพื่อนำไปสู่การพัฒนาขององค์กรปกครองส่วนท้องถิ่น
2. ทำให้องค์กรปกครองส่วนท้องถิ่นสามารถวางแผนงานหรือโครงการได้ตรงเป้าหมาย แก้ปัญหาได้ถูกจุดและพัฒนาได้ตรงตามนโยบายที่วางไว้
3. การติดตามและประเมินผลแผนพัฒนา เป็นกลไกสำคัญที่จะมุ่งไปสู่การปรับปรุงและพัฒนาท้องถิ่น
4. ทำให้องค์กรปกครองส่วนท้องถิ่นและผู้บริหารท้องถิ่นทราบผลการดำเนินงานตามแผนงานหรือโครงการ เมื่อเริ่มวางแผนใหม่อีกครั้งก็จะมีข้อมูลที่ชัดเจน เที่ยงตรงและเป็นปัจจุบัน สามารถเป็นเครื่องมือในการบริหารท้องถิ่นได้อย่างมีประสิทธิภาพประสิทธิผล

**บทที่ 2**

**แนวทางการติดตามและประเมินผลแผนพัฒนา**

จุดมุ่งหมายสำคัญของการติดตามและประเมินผลแผนพัฒนาท้องถิ่นนั้น คือ การติดตามและประเมินว่า มีการนำแผนพัฒนาท้องถิ่นไปปฏิบัติอย่างแท้จริงเพียงใด ผลเป็นอย่างใด เพื่อที่จะสามารถวัดความสัมฤทธิ์ผลของแผนพัฒนาท้องถิ่นได้ ในขณะเดียวกันก็สามารถเก็บรวบรวมข้อมูลเพื่อใช้สมมติฐานในการจัดทำแผนพัฒนาท้องถิ่นฉบับต่อไปได้ ดังนั้น การที่จะประเมินผลแผนพัฒนาท้องถิ่นในภาพรวมได้ จำเป็นต้องประเมินผลการปฏิบัติงานในแต่ละกลยุทธ์ก่อน เพื่อนำไปสูการวัดความสำเร็จของแต่ละโครงการ ซึ่งจะแสดงให้เห็นได้ว่าการพัฒนาเป็นไปในแนวทางใด บรรลุวัตถุประสงค์ของการพัฒนาที่ยั่งยืนและตอบสนองต่อวิสัยทัศน์หรือไม่ ทั้งนี้ ในขั้นต้นองค์กรปกครองส่วนท้องถิ่นจะต้องติดตามประเมินผลแผนพัฒนาท้องถิ่นให้ได้ข้อมูลที่เป็นจริง อันจะนำมาสูบทสรุปที่ไม่บิดเบือนจากผลการปฏิบัติงานจริงที่เกิดขึ้น

* 1. **องค์กรที่รับผิดชอบในการติดตามและประเมินผลแผนพัฒนา**

ตามระเบียบกระทรวงมหาดไทยว่าด้วยการจัดทำแผนพัฒนาองค์กรปกครองส่วนท้องถิ่น พ.ศ. 2548 แก้ไขเพิ่มเติมถึงฉบับที่ 3พ.ศ. 2561 หมวด 6 การติดตามและประเมินผลแผนพัฒนา ข้อ 28 ให้ผู้บริหารท้องถิ่น แต่งตั้งคณะกรรมการติดตามและประเมินผลแผนพัฒนาท้องถิ่น ประกอบด้วย

1. สมาชิกสภาท้องถิ่นที่สภาท้องถิ่นคัดเลือก จำนวน 3 คน
2. ผู้แทนประชาคมท้องถิ่นที่ประชาคมท้องถิ่นคัดเลือก จำนวน 2 คน
3. ผู้แทนหน่วยงานที่เกี่ยวข้องที่ผู้บริหารท้องถิ่นคัดเลือก จำนวน 2 คน
4. หัวหน้าส่วนการบริหารที่คัดเลือกกันเอง จำนวน 2 คน
5. ผู้ทรงคุณวุฒิที่ผู้บริหารท้องถิ่นคัดเลือก จำนวน 2 คน

โดยให้คณะกรรมการเลือกกรรมการหนึ่งคนทำหน้าที่ประธานคณะกรรมการ และกรรมการอีกหนึ่งคนทำหน้าที่เลขานุการของคณะกรรมการ

กรรมการตามข้อ ๒๘ ให้มีวาระอยู่ในตำแหน่งคราวละสี่ปีและอาจไดรับการคัดเลือกอีกได้

ข้อ 29 ให้คณะกรรมการติดตามและประเมินผลแผนพัฒนาท้องถิ่น มีอำนาจหน้าที่ ดังนี้

1. กำหนดแนวทาง วิธีการในการติดตามและประเมินผลแผนพัฒนา
2. ดำเนินการติดตามและประเมินผลแผนพัฒนา
3. รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าวและต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี
4. แต่งตั้งคณะอนุกรรมการหรือคณะทำงานเพื่อช่วยปฏิบัติงานตามที่เห็นสมควร
   1. **ขั้นตอนการติดตามและประเมินผลแผนพัฒนา**

การติดตามและประเมินผลแผนพัฒนาท้องถิ่น มีขั้นตอนในการดำเนินการ ดังนี้

**ขั้นตอนที่ 1** คณะกรรมการติดตามและประเมินผลแผนพัฒนาท้องถิ่นร่วมประชุม เพื่อกำหนดกรอบแนวทางและวิธีการติดตามและประเมินผลแผนพัฒนาท้องถิ่น และประเมินผลโครงการพัฒนาตามแผนพัฒนาท้องถิ่น ดังนี้

* 1. การกำหนดกรอบแนวทางและวิธีการในการติดตามและประเมินผลแผนพัฒนาท้องถิ่น อาจกำหนดแนวทางในการติดตามและประเมินผล ดังนี้
     1. ความสอดคล้อง (Relevance) ของยุทธศาสตร์และกลยุทธ์ที่กำหนด
     2. ความเพียงพอ (Adequacy) ของทรัพยากรเพื่อการดำเนินกิจกรรมหน่วยงาน
     3. ความก้าวหน้า (Progress) กิจกรรมที่กำหนดไว้ตามแผน โดยมีการติดตามผล
     4. ประสิทธิภาพ (Efficiency) เป็นการศึกษาความสัมพันธ์ระหว่างผลผลิตกับทรัพยากรที่ใช้โดยมีการประเมินประสิทธิภาพ (Efficiency Evaluation)
     5. ประสิทธิผล (Effectiveness) เป็นการศึกษาถึงผลที่ได้รับ (Effect)
     6. ผลลัพธ์และผลผลิต (Outcome and Output) เป็นการประเมินผลประโยชน์ที่เกิดจากการทำกิจกรรมที่มีต่อกลุ่มเป้าหมายที่ได้รับบริการ และการประเมินผลผลิตที่เกิดขึ้นจากกิจกรรม
     7. การประเมินผลกระทบ (Impact) เป็นการศึกษาผลที่ได้รับรวมยอด (Overall Effect)

คณะกรรมการติดตามและประเมินผลแผนพัฒนาท้องถิ่นอาจนำแนวทางทั้งหมดที่กำหนดมาใช้หรืออาจเลือกใช้ในบางแนวทางในการติดตามและประเมินผลแผนพัฒนาท้องถิ่นก็ได้ โดยอย่างน้อยต้องสามารถประเมินความสอดคล้องและสามารถวัดความสำเร็จหรือความก้าวหน้าของแผนพัฒนาท้องถิ่นได้ ทั้งนี้ ขึ้นอยู่กับคณะกรรมการติดตามและประเมินผลแผนพัฒนาท้องถิ่นจะพิจารณา

* 1. การกำหนดกรอบแนวทางและวิธีการในการติดตามและประเมินผลโครงการพัฒนาตามแผนพัฒนาท้องถิ่น อาจกำหนดแนวทาง ดังนี้
     1. การประเมินผลกระบวนการ (Process Evaluation) หรือการประเมินประสิทธิภาพ (Efficiency Evaluation)
     2. การประเมินผลโครงการ (Project Evaluation) หรือการประเมินประสิทธิผล (Effectiveness Evaluation)
     3. การประเมินผลกระทบ (Impact Evaluation)

**ขั้นตอนที่ 2** คณะกรรมการติดตามและประเมินผลแผนพัฒนาท้องถิ่นดำเนินการติดตามประเมินผลแผนพัฒนาท้องถิ่นตามกรอบแนวทางและวิธีการที่กำหนด โดยสามารถติดตามและประเมินผลได้ตลอดระยะเวลาของแผนพัฒนาท้องถิ่นขององค์กรปกครองส่วนท้องถิ่น

**ขั้นตอนที่ 3** คณะกรรมการติดตามและประเมินผลแผนพัฒนาท้องถิ่นดำเนินการติดตามประเมินผลโครงการพัฒนาตามแผนพัฒนาท้องถิ่นตามกรอบแนวทางและวิธีการที่กำหนด โดยสามารถติดตามประเมินผลได้ตั้งแต่ก่อนเริ่มโครงการพัฒนาตามแผนดำเนินงานจนสิ้นสุดโครงการ

**ขั้นตอนที่ 4** รายงานผลและเสนอความเห็น ซึ่งได้จากการติดตามและประเมินผลแผนพัฒนาและผลการติดตามและประเมินโครงการพัฒนาตามแผนพัฒนาท้องถิ่นต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น พร้อมประกาศผลการติดตามและประเมินผลให้ประชาชนในท้องถิ่นทราบในที่เปิดเผยภายใน 15 วันและต้องปิดประกาศไว้เป็นระยะเวลาไม่น้อยกว่า 30 วัน อย่างน้อยปีละหนึ่งครั้งภายในเดือนธันวาคมของทุกปี

**ขั้นตอนที่ 5** คณะกรรมการติดตามและประเมินผลแผนพัฒนาท้องถิ่น อาจให้ความเห็น/ข้อเสนอแนะในรายงานการติดตามและประเมินผลแผนพัฒนาท้องถิ่นและโครงการพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่นได้

* 1. **แนวทางการติดตามและประเมินผลแผนพัฒนา**

แนวทางการพิจารณาการติดตามและประเมินผลแผนพัฒนาท้องถิ่นตามหนังสือกระทรวงมหาดไทย ด่วนที่สุด ที่ มท 0810.2/ว 5797 ลงวันที่ 10 ตุลาคม 2559 ให้เป็นหน้าที่ของคณะกรรมการติดตามและประเมินผลแผนพัฒนาท้องถิ่น ดำเนินการให้คะแนนตามเกณฑ์ที่กำหนดไว้ โดย

1. พิจารณาการติดตามและประเมินผลแผนพัฒนาท้องถิ่น ดำเนินการให้คะแนนตามเกณฑ์ที่กำหนดไว้ โดยดำเนินการให้เสร็จภายใน 60 วันนับแต่วันที่ประกาศใช้งบประมาณรายจ่าย และดำเนินการตามแนวทางที่กำหนดไว้ตามนัยหนังสือดังกล่าวข้างต้นและเอกสารคำอธิบายแนวทางปฏิบัติ
2. การติดตามและประเมินผลแผนพัฒนาท้องถิ่น คณะกรรมการติดตามประเมินผลแผนพัฒนาท้องถิ่นสามารถนำเอาแบบสำหรับการพิจารณาการติดตามและประเมินผลแผนพัฒนาท้องถิ่นมาใช้เป็นกรอบหรือแนวทางในการติดตามและประเมินผลแผนพัฒนาท้องถิ่นได้ตามความเหมาะสม เพื่อรวบรวมรายงานให้ผู้บริหารท้องถิ่นทราบ และเป็นข้อมูลในการจัดทำแผนพัฒนาท้องถิ่นต่อไป โดยแบบสำหรับการติดตามและประเมินผลแผนพัฒนาท้องถิ่น ทั้งเชิงปริมาณและคุณภาพ มีดังนี้

(2.1) แบบตัวบ่งชี้การปฏิบัติงาน (Performance Indicators) เป็นเครื่องมือที่ใช้ในการติดตามและประเมินผลในการพัฒนากิจกรรม/โครงการ ตลอดจนกลยุทธ์/แผนงาน ซึ่งตัวบ่งชี้การปฏิบัติงานจะเป็นการรวบรวมข้อมูลเกี่ยวกับปัจจัยนำเข้า (Inputs) กระบวนการ (Processes) ผลผลิต (Outputs) และผลกระทบ (Impacts) อันจะช่วยในการวิเคราะห์การดำเนินงานที่เกิดขึ้น ตลอดจนใช้เป็นข้อมูลในการปรับปรุงการทำงานต่อไป เงื่อนไขสำคัญของตัวแบบตัวบ่งชี้การปฏิบัติงาน ก็คือ การมีส่วนร่วมของผู้มีส่วนได้ส่วนเสีย (Key Stakeholders) ในการกำหนดตัวบ่งชี้ เพราะจะเป็นการสร้างความเข้าใจร่วมกัน ตลอดจนการใช้ตัวบ่งชี้เหล่านั้นในการดำเนินการช่วยในการตัดสินใจได้ต่อไป

(2.2) แบบบัตรคะแนน (Scorecard Model) แบบบัตรคะแนนของ Kaplan & Norton เป็นแนวคิดที่เชื่อว่า การทำความเข้าใจองค์กร ตลอดจนภาพรวมที่เกิดขึ้นในองค์กรสามารถเห็นได้จากผลลัพธ์และการปฏิบัติงานที่เกิดขึ้น ตัวแบบบัตรคะแนนจึงถูกใช้ในการวัดประสิทธิผลโดยจะพิจารณาจากการปฏิบัติงานและผลลัพธ์ที่เกิดขึ้น ซึ่งเป็นการทำความเข้าใจถึงภาพรวมขององค์กรหรือระบบต่างๆ ขององค์กรที่มีผลต่อพฤติกรรมของบุคคลในองค์กร โดยใช้เป็นกรอบการวัดและประเมินผลระบบปฏิบัติงานด้วยการมององค์รวมหรือภาพรวมที่เกิดขึ้นในองค์กร ซึ่งสามารถแบ่งเป็นองค์ประกอบย่อยๆ เช่น ด้านการเงิน ด้านลูกค้าหรือผู้รับบริการ ด้านกระบวนการภายในองค์กร และด้านนวัตกรรมและการเรียนรู้ ตัวแบบ Scorecard จึงสามารถช่วยองค์กรสามารถพัฒนา เชื่อมต่อและปฏิบัติตามกลยุทธ์ที่กำหนดไว้ได้การนำตัวแบบ Scorecard แบบใหม่ หรือ BSC เป็นการมุ่งเน้นความสำคัญของคุณค่าสูงสุดของผู้มีส่วนได้เสีย กระบวนการสู่ความเป็นเลิศ การปรับปรุงให้เกิดองค์กรแห่งการเรียนรู้ และความพึงพอใจของผู้มีส่วนได้เสีย

(2.3) แบบมุ่งวัดผลสัมฤทธิ์ (Result Framework Model ; RF) เป็นตัวแบบที่สอดคล้องกับการทำแผนกลยุทธ์อย่างมาก ลักษณะของตัวแบบนี้ถือได้ว่าเป็นตัวแบบมุ่งเน้นผลสัมฤทธิ์ โดยจะพิจารณาว่าแผนกับการปฏิบัติที่เกิดขึ้นเป็นไปในทิศทางเดียวกันหรือไม่ อันดูได้จากผลระยะกลาง (Intermediate Result ; Irs) ต่างๆ ว่าเป็นไปตามเกณฑ์ที่กำหนดไว้หรือไม่ การกำหนดเป้าหมายและผลระยะต่างๆ ไว้ก่อนล่วงหน้าเช่นนี้ ทำให้สามารถนำไปพัฒนากลยุทธ์การดำเนินการต่อไปได้ รวมทั้งยังสามารถใช้เป็น เครื่องมือในการติดตามและประเมินผลได้อีกด้วย

(2.4) แบบเชิงเหตุผล (Logical Model) ถือเป็นตัวแบบหนึ่งที่ค่อนข้างแพร่หลายในการประเมินผล ซึ่งตัวแบบดังกล่าวจะช่วยให้การประเมินมีความสอดคล้องระหว่างปัจจัยนำเข้ากระบวนการและผลลัพธ์ กับวัตถุประสงค์ของแผนงาน กิจกรรม โครงการนั้นๆ ตลอดจนมีความครอบคลุมในประเด็นต่างๆ ทั้งในลักษณะ Formative และ Summative โดยตัวแบบเชิงเหตุผลจะเกี่ยวข้องกับการประเมินถึงบริบท ( Context) การดำเนินการ (Implementation) และผลที่เกิดขึ้น (Outcomes) ตลอดจนครอบคลุมไปถึงผลลัพธ์ ผลที่เกิดขึ้นและผลกระทบ

(2.5) แบบวัดกระบวนการปฏิบัติงาน (Process Performance Measurement System ; PPMS) ระบบการวัดกระบวนการปฏิบัติงานหรือ PPMS เป็นระบบการประเมินที่มีแนวความคิดคล้ายคลึงกับตัวแบบตัวบ่งชี้การปฏิบัติงานเป็นการพิจารณาถึงหน้าที่ของระบบต่างๆ ในลักษณะภาพรวมขององค์กรเพื่อที่จะนำไปสู่การพัฒนา ซึ่งระบบการวัดดังกล่าวจะมองภาพรวมของระบบการวัดกระบวนการปฏิบัติงานอันนำไปสู่การพัฒนากรอบความคิดและการสรุปบทเรียนที่เกิดขึ้นต่อไป

(2.6) แบบการประเมินโดยใช้วิธีการแก้ปัญหาหรือเรียนรู้จากปัญหาที่เกิดขึ้น(Problem -Solving Method) การประเมินโดยใช้วิธีการแก้ปัญหาหรือเรียนรู้จากปัญหาที่เกิดขึ้น ถือเป็นวิธีการประเมินที่สำคัญอีกวิธีการหนึ่ง เนื่องจากวิธีการดังกล่าวจะเน้นที่การนำความรู้ที่มีอยู่กลับมาใช้ (Reusable Knowledge) ให้เกิดประโยชน์ ขณะเดียวกันถือเป็นการทดสอบความรู้ที่มีอยู่ว่าเหมาะสมหรือสามารถใช้ได้จริงในสถานการณ์ปัจจุบันหรือไม่ ซึ่งในทางภววิทยา (ontology) แล้วถือเป็นการแสวงหาความรู้ที่ค่อนข้างท้าทาย เพราะเป็นทั้งการตรวจสอบองค์ความรู้และการสร้างองค์ความรู้ใหม่การนำวิธีการแก้ปัญหามาใช้ในการประเมินแผนจึงถูกออกแบบให้มีลักษณะของการประเมินเชิงวิเคราะห์แผนและรูปแบบของเนื้อหางานเกี่ยวกับการวิพากษ์แผน ซึ่งจะใส่หรือนำเข้าไปใช้ในการประเมินแผนนั้นๆ

(2.7) แบบการประเมินแบบมีส่วนร่วม (Participatory Methods) เป็นวิธีการประเมินที่ให้ความสำคัญกับการกระทำ ทั้งในรูปของการกระทำหรือการตัดสินใจของผู้มีส่วนเกี่ยวข้องกับกิจกรรม/โครงการหรือแผนงานนั้นๆ โดยมุ่งสร้างความรู้สึกเป็นเจ้าของ (Sense of Ownership) ของผู้มีส่วนเกี่ยวข้อง ทั้งยังให้ผู้มีส่วนเกี่ยวข้องได้ร่วมติดตามและประเมินผลของโครงการนั้นๆ อีกด้วยการประเมินโดยวิธีการแบบมีส่วนร่วมจึงมุ่งเน้นที่การเรียนรู้ของชุมชนท้องถิ่นและมุมมองของภาคประชาชนที่จะเข้าร่วมตอบสนองและกำหนดแผนงานของโครงการ ตลอดจนรูปแบบการดำเนินการ โดยเริ่มตั้งแต่การกำหนดประเด็นปัญหา การวางแผน การปฏิบัติงานและการติดตามและประเมินผลที่เกิดขึ้น รวมถึงการสรุปบทเรียนเพื่อการถ่ายทอดความรู้ต่อไป นอกจากนี้ผลที่ได้ทั้งจากการติดตามและการประเมินผลยังใช้เป็นข้อมูลเสนอต่อผู้กำหนดนโยบายอีกด้วย

(2.8) แบบการประเมินผลกระทบ (Impact Evaluation) เป็นการพิจารณาถึงผลที่เกิดขึ้นอย่างเป็นระบบ ทั้งผลในด้านบวก-ด้านลบ ผลที่เกิดขึ้นโดยที่ตั้งใจในระดับต่างๆ อันเกิดจากการดำเนินการตามแผนงาน โครงการ กิจกรรมที่กำหนดไว้ การประเมินผลกระทบจะช่วยให้ทราบว่าผลการดำเนินอย่างกว้างขวาง เป็นระบบอันกระทบต่อผู้มีส่วนได้ส่วนเสียในทุกฝ่าย โดยการประเมินผลกระทบจะเป็นการวัดถึงผลที่เกิดขึ้น (Outcomes) และผลกระทบต่างๆ (Impacts) ที่เกิดขึ้นจากการดำเนินการว่ามีผล หรืออิทธิพลอย่างไร ทั้งต่อปัจจัยภายในและภายนอก ในขณะเดียวกันก็จะช่วยให้ทราบถึงต้นทุนของกิจกรรมต่างๆ ที่ต้องใช้ อันจะเป็นสิ่งที่ใช้กำหนดได้ต่อไปว่า ควรจะมีการขยาย ระงับ เพิ่มเติมกิจกรรม โครงการอะไร อย่างไร และนอกจากนี้การประเมินผลกระทบยังให้ทางเลือกในการตัดสินใจอย่างมีประสิทธิภาพอีกด้วย

(2.9) แบบการประเมินความเสี่ยง (Risk Assessment Model) เป็นเครื่องมือชนิดหนึ่งที่ใช้ในการตรวจสอบหรือประเมินถึงความเสี่ยงที่อาจเกิดขึ้นในการปฏิบัติ โดยตัวแบบดังกล่าวจะแสดงในรูปของตารางโดยที่ในแนวนอนจะมีระดับแบ่งผลของความรุนแรง และแนวตั้งจะแสดงความถี่ที่เกิดขึ้น เพื่อที่จะกำหนดอัตราสำหรับความบกพร่องหรือความเสี่ยงที่มีผลต่อความปลอดภัย โดยส่วนใหญ่แล้วตัวแบบดังกล่าวเป็นที่นิยมในทางการแพทย์และสาธารณสุข ซึ่งจะใช้เป็นตัวแบบในการประเมินอัตราความเสี่ยงของโรคหรือใช้ในการติดตาม เฝ้าระวังสุขภาวะหรืออุบัติการณ์ของโรคตามพื้นที่ต่างๆ

(2.10) แบบการประเมินตนเอง (Self-assessment Model) เป็นเครื่องมือหนึ่งที่ใช้ในการกำหนดว่า ในขณะนั้นองค์กรมีจุดแข็งและจุดอ่อนอย่างไร และแนวทางการปรับปรุงหรือพัฒนา ซึ่งประโยชน์ต่อการพัฒนาองค์กร รวมถึงการกำหนดวิสัยทัศน์ ยุทธศาสตร์ แผนกลยุทธ์และแผนปฏิบัติ โดยตัวแบบการประเมินตนเองมีขั้นตอนในการดำเนินการ ดังนี้ (1) ประเมินจุดแข็งและจุดอ่อนขององค์กร (2) กำหนดวัตถุประสงค์ เป้าหมายหลักและเป้าหมายย่อย (3) กำหนดแนวทางการเปลี่ยนแปลง (4) เลือกแนวทางการเปลี่ยนแปลงที่เหมาะสมและเป็นไปได้ (5) กำหนดแผนงาน กิจกรรม โครงการ และ (6) ดำเนินการ

(2.11) แบบอื่นๆ เป็นแบบที่องค์กรปกครองส่วนท้องถิ่นกำหนดขึ้น ทั้งนี้ต้องอยู่ภายใต้กรอบตามข้อ 1 - 10 หรือเป็นแบบผสมก็ได้

**การติดตาม (Monitoring)**จะทำให้เราทราบได้ว่า ขณะนี้ได้มีการปฏิบัติตามแผนพัฒนาท้องถิ่นในระยะใดแล้ว ซึ่งเทคนิคอย่างง่ายที่สามารถใช้เป็นเครื่องมือในการติดตามได้ เช่น Gant Chart จะทำให้หน่วยงานสามารถติดตามได้ว่า การดำเนินการตามแผนพัฒนาท้องถิ่น มีการดำเนินการในช่วงใด ตรงกำหนดระยะเวลาที่กำหนดไวหรือไม่ แผนการดำเนินงานประจำปีก็จะเป็นเครื่องมือสำคัญในการติดตามผลการดำเนินการ

**การประเมินผล (Evaluation)** ต้องมีเกณฑ์มาตรฐาน (Standard criteria) และตัวชี้วัด (Indicators) เพื่อใช้เป็นกรอบในการประเมินเพื่อให้เกิดความชัดเจน เป็นระบบ มีมาตรฐานและเป็นที่ยอมรับ ประกอบด้วยเกณฑ์ที่สำคัญ ดังนี้

**1. เกณฑ์ความก้าวหน้า (Progress)**

เป็นการพิจารณาเปรียบเทียบผลของการดำเนินงาน กิจกรรมจากเป้าหมายที่กำหนดตามแผนการประเมินความก้าวหน้ามุ่งที่ตอบคำถามว่า การดำเนินกิจกรรมตามโครงการสอดคลองกับวัตถุประสงค์ที่กำหนดหรือไม่ เป็นไปตามกรอบเวลาหรือไม่ และประสบกับอุปสรรคอะไรบ้าง ประกอบด้วยตัวชี้วัด 4 ประการ คือ

(1) ผลผลิตเทียบกับเป้าหมายรวมในช่วงเวลา เป็นการวัดส่วนของผลผลิต (Outputs) ของโครงการว่าบรรลุเป้าหมายมากน้อยเพียงใด อาทิ ความยาวของถนนที่สร้างได้ จำนวนแหล่งน้ำขนาดเล็กเพื่อการเกษตร สัดส่วนปริมาณงานก่อสร้างเทียบกับเป้าหมายช่วงเวลาที่กำหนด

(2) จำนวนกิจกรรมแล้วเสร็จ เนื่องจากโครงการประกอบด้วยชุดกิจกรรมต่างๆ มากมายจึงจำเป็นต้องมีตัวชี้วัดความก้าวหน้า โดยพิจารณาจำนวนกิจกรรมและประเภทของกิจกรรมที่ได้ดำเนินการไปแล้วทั้งกิจกรรมหลัก กิจกรรมพื้นฐาน กิจกรรมรอง และกิจกรรมเสริมในช่วงระยะเวลาอาจเป็นสัปดาห์ เดือน ไตรมาส หรือระยะของโครงการ (Phase)

(3) ทรัพยากรที่ใช้ในช่วงเวลา เป็นตัวชี้วัดความก้าวหน้าของการใช้ทรัพยากรในโครงการ ซึ่งครอบคลุมด้านงบประมาณโครงการ ได้แก งบประมาณที่ใช้ไป งบประมาณที่อยู่ระหว่างผูกพันเงินงบประมาณและแผนการใช้จ่ายงบประมาณโครงการและอัตราการใช้บุคลากรสัมพันธ์กับเวลาในรูปของคนวัน (Man –month)

(4) ระยะเวลาที่ใช้ไป เป็นตัวชี้วัดความก้าวหน้าเพื่อดูว่าใช้เวลาไปเท่าใดแล้ว และเหลือระยะ เวลาอีกเท่าใดจึงจะครบกำหนดแล้วเสร็จ โดยจะสามารถใช้เป็นเกณฑ์ประเมินและควบคุมกิจกรรมให้บรรลุเป้าหมายด้านเวลา และเพื่อทราบถึงระยะเวลาที่จะต้องใช้เพื่อให้บรรลุเป้าหมาย

**2. เกณฑ์ประสิทธิภาพ (Efficiency)**

การประเมินประสิทธิภาพ เป็นการเปรียบเทียบผลลัพธ์ที่ได้กับทรัพยากรที่ใช้ไปในการดำเนินงานทรัพยากรที่ใช้นอกจากงบประมาณแล้ว ยังหมายรวมถึงทรัพยากรมนุษย์ ทรัพยากรทางการจัดการและเวลาที่ใช้ในการดำเนินงาน ประกอบด้วยตัวชี้วัด 4 ประการ คือ

(1) สัดส่วนผลผลิตต่อค่าใช้จ่ายเป็นตัวชี้วัดประสิทธิภาพการใช้ทรัพยากรทางการเงินของโครงการเพื่อให้ได้ผลที่เหมาะสมและคุ้มค่ากับการลงทุน ซึ่งจะใช้ได้กับการใช้จ่ายเป็นไปอย่างมีประสิทธิภาพ สมประโยชน์ ลดค่าใช้จ่ายและประหยัดต้นทุนการผลิต

(2) ผลิตภาพต่อกำลังคน เป็นตัวชี้วัดประสิทธิภาพการผลิตต่อบุคลากรหรือเจ้าหน้าที่โครงการซึ่งนอกจากจะเป็นตัวชี้วัดถึงประสิทธิภาพการดำเนินงานแล้ว ยังแสดงถึงสมรรถนะและศักยภาพของทรัพยากรบุคคลในการดำเนินการโครงการและจะเป็นแนวทางในการปรับขนาดกำลังคนที่เหมาะสมในการดำเนินกิจกรรมและการเพิ่มเติมขีดความสามารถของบุคลากรในระยะยาวอีกด้วย

(3) ผลิตภาพต่อหน่วยเวลา เป็นตัวชี้วัดประสิทธิภาพในการผลิตในช่วงเวลา อาทิ จำนวนครัวเรือนที่ได้รับการอบรมอาชีพเสริมนอกภาคเกษตรต่อเดือน จำนวนนักเรียนที่เข้าเรียนต่อตามโครงการขยายโอกาสทางการศึกษาในแต่ละปี จำนวนผู้ประกอบการรายย่อยที่ได้รับการส่งเสริมการลงทุนในแต่ละช่วงไตรมาส

(4) การประหยัดทรัพยากรการจัดการ เป็นตัวชี้วัดความสามารถของโครงการในการประหยัดทรัพยากรทางการบริหารจัดการ อาทิ การปรับลดค่าใช้จ่ายที่ไม่จำเป็นในการดำเนินโครงการ การตัดทอนขั้นตอนการปฏิบัติซึ่งส่งผลต่อการลดค่าใช้จ่ายของโครงการ การประหยัดค่าพลังงานและค่าสาธารณูปโภคการคิดเป็นร้อยละของค่าใช้จ่ายรวม

**3. เกณฑ์ประสิทธิผล (Effectiveness)**

การประเมินประสิทธิผล เป็นเกณฑ์ที่พิจารณาระดับการบรรลุวัตถุประสงค์เฉพาะด้าน โดยจากผลลัพธ์จากการดำเนินงาน ตลอดจนการเปลี่ยนแปลงของประชากรของกลุ่มเป้าหมายตามโครงการประกอบด้วยตัวชี้วัด 4 ประการ คือ

(1) ระดับการบรรลุเป้าหมาย เป็นตัวชี้วัดว่าโครงการบรรลุเป้าหมายด้านใดบ้างและการบรรลุเป้าหมายส่งผลต่อประชากรเป้าหมายอย่างไร โดยสามารถวัดการเปลี่ยนแปลงในเชิงปริมาณและคุณภาพของประชากรเป้าหมาย อาทิ การบรรลุเป้าหมายด้านเศรษฐกิจ สังคม

(2) ระดับการมีส่วนร่วม เป็นตัวชี้วัดความสำเร็จโดยให้ความสำคัญกับมติการมีส่วนร่วม โดยสามารถอธิบายความสัมพันธ์เชิงเหตุผลได้ว่ามีส่วนร่วมของประชาชนส่งผลต่อระดับความสำเร็จมากน้อยเพียงไร และโครงการจะปรับปรุงส่งเสริมการมีส่วนได้อย่างไร ระดับการมีส่วนร่วมสามารถวัดจากจำนวนประชากร ความถี่ระดับและกิจกรรม ซึ่งครอบคลุมการร่วมตัดสินใจ วางแผนติดตามผล

(3) ระดับความพึงพอใจ เป็นเกณฑ์วัดระดับการยอมรับ โดยพิจารณาจากสัดส่วนของประชากรเป้าหมายที่พึงพอใจกับบริการภาครัฐ สัดส่วนของครัวเรือนที่พอใจการปฏิบัติงานของเจ้าหน้าที่โครงการ ระดับความพึงพอใจในมาตรการตามโครงการ

(4) ความเสี่ยงของโครงการ เป็นตัวชี้วัดประสิทธิผล เพื่อดูว่าโครงการมีความเสี่ยงในการบรรลุเป้าหมายด้านใดด้านหนึ่งหรือเป้าหมายรวมของโครงการหรือไม่ซึ่งค่าความเสี่ยงจะประเมินจากการเปลี่ยนแปลงสภาวะแวดล้อมของโครงการหรือไม่ ทั้งในด้านเศรษฐกิจ สังคม การเมืองและสิ่งแวดล้อมทั้งระยะสั้นและระยะยาว

**4. เกณฑ์ผลกระทบ (Impacts)**

เป็นการพิจารณาผลกระทบโดยรวมต่อประชากรกลุ่มเป้าหมาย ชุมชน สังคมและหน่วยงานในภาพรวม เป็นผลกระทบระยะยาว ผลกระทบอาจมีทั้งผู้มุ่งหวัง (Intended Impacts) และผลกระทบที่ไม่ได้มุ่งหวัง (Unintended Impacts) ซึ่งอาจเป็นผลด้านบวกหรือด้านลบก็ได้ ประกอบด้วยตัวชี้วัด 3 ประการ คือ

(1) คุณภาพชีวิต เป็นตัวชี้วัดผลกระทบต่อการพัฒนาหรือยกระดับคุณภาพชีวิตของประชากรกลุ่มเป้าหมาย อาทิ รายได้ ความเป็นอยู่ โอกาส ทางการศึกษา การมีงานทำ สุขอนามัย สภาพแวดล้อมของครัวเรือนชุมชน โดยสามารถวัดจากสัดส่วนครัวเรือนหรือประชากรที่ได้รับบริการจากโครงการพัฒนาที่ส่งผลกระทบต่อคุณภาพชีวิตที่ดีหรือมาตรฐานการดำรงชีวิต

(2) ทัศนคติและความเข้าใจ เป็นตัวชี้วัดผลกระทบโดยมุ่งเรื่องทัศนคติและความเข้าใจของประชากรกลุ่มเป้าหมายที่มีต่อโครงการ โดยสามารถวัดระดับ (Scale) ทั้งเชิงบวกและลบต่อตัวโครงการเองโดยเฉพาะวัตถุประสงค์และมาตรการนโยบาย ผลประโยชนของโครงการ ความพึงพอใจในการรับบริการ และทัศนคติต่อผู้บริหารและเจ้าหน้าที่โครงการ

(3) การเปลี่ยนแปลงพฤติกรรม เป็นตัวชี้วัดผลกระทบโดยให้ความสำคัญเรื่องการเปลี่ยนแปลงพฤติกรรมของกลุ่มเป้าหมาย โดยเปรียบเทียบระยะก่อนหลังมีโครงการ อาทิ สัดส่วนของครัวเรือนที่ยอมรับเทคโนโลยีการผลิตที่รักษาสิ่งแวดล้อม จำนวนเกษตรกรที่ทำการเกษตรแบบธรรมชาติยิ่งขึ้น การปฏิบัติของยวด ยานโดยเคารพกฎจราจรมากขึ้น การออกมาใช้สิทธิเลือกตั้งมากขึ้นและลดละพฤติกรรมการซื้อสิทธิขายเสียง การลดพฤติกรรมที่มิชอบในการปฏิบัติหน้าที่

**5. เกณฑ์ความสอดคลอง (Relevance)**

เกณฑ์การประเมินความสอดคลองมุ่งความสอดคลอง พิจารณาว่าวัตถุประสงค์ของโครงการสอดคล้องกับความต้องการหรือสามารถแก้ไขปัญหาตามที่กำหนดไวแต่ต้นหรือไม่ ซึ่งจำเป็นต้องมีการประเมินความต้องการที่แท้จริง ตลอดจนจะต้องตอบคำถามด้วยว่า แนวทางการพัฒนาและกลยุทธ์ที่ใช้ในการดำเนินงานสอดคลองกับการแก้ไขปัญหาที่เป็นจริงได้หรือไม่ ประกอบด้วยตัวชี้วัดที่สำคัญ 3 ประการ คือ

(1) ประเด็นปัญหาหลัก ซึ่งพิจารณาจากจำนวนเรื่องหรือประเด็นปัญหาและอุปสรรคที่เกิดขึ้น ทั้งที่ได้รับการแก้ไขแล้วและที่ยังไม่สามารถแก้ไข รวมถึงการจัดลำดับความสำคัญของปัญหาตามความเร่งดวนตามความรุนแรงของปัญหา

(2) มาตรการหรือกลยุทธ์ในการแก้ไขปัญหา เป็นตัวชี้วัดความสอดคลองกับการแก้ไขปัญหา ซึ่งเป็นมาตรการระยะสั้นและระยะยาว โดยสามารถดูได้จากมาตรการที่ผู้บริหารโครงการนำมาใช้ตลอดช่วงระยะ เวลาของการดำเนินโครงการ และความสอดคลองกับปัญหาหลัก

(3) ความต้องการหรือข้อเรียกร้องของประชากรกลุ่มเป้าหมาย เป็นตัวชี้วัดถึงความต้องการของผู้รับบริการในการแก้ไขปัญหาที่ประสบอยู่ อาทิ คำเรียกร้อง ข้อร้องทุกข์ ให้แก้ไขปัญหาเพื่อสนองตอบประชากรกลุ่มเป้าหมายตามโครงการที่ไม่ได้รับผลประโยชนจากการดำเนินโครงการหรือได้รับความเสียหายจากการดำเนินโครงการ ซึ่งจะเป็นตัวชี้ความสอดคลองในการดำเนินโครงการและสนองตอบต่อความต้องการของประชากรเป้าหมาย

**6. เกณฑ์ความยั่งยืน (Sustainability)**

เป็นเกณฑ์การพิจารณาที่สืบเนื่องมาจากความสอดคลอง โดยพิจารณาระดับความต่อเนื่องของกิจกรรมว่าจะสามารถดำเนินต่อไปได้โดยไม่มีการใช้งบประมาณจากภายนอกโครงการความสามารถในการเลี้ยงตัวเองได้ นอกจากนี้ยังหมายถึงความสามารถในการขยายกิจกรรมไปยังพื้นที่แห่งใหม่ ประกอบด้วยตัวชี้วัดที่สำคัญ 3 ประการ คือ

(1) ความอยู่รอดด้านเศรษฐกิจ เกี่ยวข้องกับการจัดการทรัพยากรทางการเงินของโครงการ อาทิ จำนวนงบประมาณของโครงการ แผนการใช้จ่ายงบประมาณ ภาระผูกพัน สัดส่วนค่าใช้จ่ายเทียบกับผลผลิตที่ได้ ปริมาณเงินทุนสำรอง แหล่งสนับสนุนงบประมาณ ปริมาณหรือเงินทุนหมุนเวียน จำนวนและขนาดกองทุนดำเนินโครงการ ซึ่งเป็นตัวบ่งชี้ถึงความอยู่รอดทางเศรษฐกิจของโครงการ

(2) สมรรถนะด้านสถาบัน เป็นตัวชี้วัดความสามารถของหน่วยงานในการบริหารโครงการพัฒนาองค์กรประชาชน การมีส่วนร่วมของหน่วยงานที่เกี่ยวข้องระดับการมีส่วนร่วมของประชากรกลุ่มเป้าหมายในกระบวนการตัดสินใจ การวางแผนงานและบริหารโครงการและการปรับปรุงระเบียบวิธีการปฏิบัติที่เอื้อต่อการดำเนินโครงการ

(3) ความเป็นไปได้ในการขยายผล เป็นตัวชี้วัดความยั่งยืนโดยพิจารณาความสามารถในการพึ่งตนเอง โอกาสและช่องทางในการขยายผลการดำเนินโครงการกรณีโครงการประสบผลสำเร็จด้วยดี ทั้งการขยายผลตามแนวราบ กล่าวคือ การเพิ่มกิจกรรมโครงการ การเพิ่มจำนวนประชากรเป้าหมาย การขยายกำลังผลิตของโครงการเดิม และการขยายผลในแนวดิ่ง ได้แก การขยายพื้นที่โครงการ การขยายเครือข่ายโครงการออกไปทั่วภูมิภาค และการยกระดับโครงการเป็นระดับชาติ

**7. เกณฑ์ความเป็นธรรม (Equity)**

เป็นเกณฑ์ที่มุ่งให้เกิดความเป็นธรรมในสังคม (Social equity) โดยพิจารณาถึงผลลัพธ์ผลกระทบจากการดำเนินโครงการ โดยยึดหลักการว่าประชากรกลุ่มเป้าหมายจะได้รับประกันเรื่องความเป็นธรรม ความเสมอภาคความทั่วถึงในการรับบริการ การจัดสรรคุณค่า (Values) และการกระจายผลตอบแทนที่เสมอภาคเท่าเทียมกัน ประกอบด้วยตัวชี้วัด 3 ประการ คือ

(1) ความเป็นธรรมระหว่างกลุ่มอาชีพ เป็นตัวชี้วัดความเป็นธรรมโดยให้ความสำคัญทุกกลุ่มย่อยในสังคม อาทิ ความเป็นธรรมในการจัดสรรทรัพยากรแหล่งน้ำแกกลุ่มเกษตรกรและกลุ่มอาชีพอื่น การจัดหาตำแหน่งให้กับผู้ว่างงานและผู้ถูกเลิกจ้าง มาตรการลดผลกระทบทางสังคม ปัญหาวิกฤติเศรษฐกิจที่จัดให้แกประชากรทุกสาขาอาชีพ

(2) ความเป็นธรรมระหว่างเพศ เป็นตัวชี้วัดที่ให้ความสำคัญเรื่องความเป็นธรรมระหว่างเพศ ซึ่งเป็นตัวชี้วัดที่มีความสำคัญมากขึ้นในการประเมินโครงการพัฒนา โดยดูว่าการดำเนินโครงการให้ความเสมอภาคระหว่างเพศ หรือมีการเลือกปฏิบัติระหว่างเพศหรือไม่ โดยสามารถพิจารณาเรื่องความเท่าเทียมในโอกาส บทบาทระหว่างชาย/หญิง การปฏิบัติที่เคารพสิทธิของสตรี

(3) ความเป็นธรรมระหว่างชนรุ่น เป็นตัวชี้วัดที่เน้นความเป็นธรรมระหว่างชนรุ่น ระหว่างชนรุ่นปัจจุบันและชนรุ่นอนาคต ซึ่งอาจเกี่ยวข้องกับการจัดสรร/ใช้ประโยชนทรัพยากรธรรมชาติ การจัดหาพลังงาน โครงการพัฒนาขนาดใหญ่โครงการที่อาจก่อให้เกิดผลกระทบด้านสิ่งแวดล้อมและผลกระทบด้านสังคม โดยคำนึง ถึงชนรุ่นอนาคต ซึ่งจะเป็นผู้ได้รับผลกระทบจากการตัดสินและการดำเนินโครงการในปัจจุบัน

**8. เกณฑ์ความเสียหายของโครงสร้าง (Externalities)**

เป็นเกณฑ์ที่สำคัญในการประเมินโครงการเพื่อเป็นหลักประกันว่าการดำเนินโครงการไม่ก่อให้เกิดความเสียหายหรือผลกระทบลบต่อสังคมหรือชุมชน ประกอบด้วยตัวชี้วัดที่สำคัญ 3 ประการ คือ

(1) ผลกระทบด้านสิ่งแวดล้อม เป็นตัวชี้วัดความเสียหายด้านสิ่งแวดล้อม ซึ่งผลจากการดำเนินการ โดยเป็นการวัดและประเมินเปรียบเทียบผลที่เกิดขึ้นจริงกับการศึกษาผลกระทบด้านสิ่งแวดล้อมในช่วงก่อนทำโครงการเพื่อให้ผู้ที่เกี่ยวข้องทุกฝ่ายรับผิดชอบและมีการชดเชยความเสียหายจากผลกระทบในลักษณะที่เหมาะสม และเป็นธรรมแกผู้เสียหาย เพื่อเป็นหลักประกันความเสี่ยงให้กับสังคม และเป็นมาตรฐานทางจริยธรรมของผู้อนุมัติและผู้ดำเนินโครงการ

(2) ผลกระทบด้านเศรษฐกิจ เป็นตัวชี้วัดผลกระทบหรือความเสียหายทางด้านเศรษฐกิจที่เกิดจากโครงการพัฒนา ในลักษณะของผลกระทบภายนอก ซึ่งสร้างภาระให้กับประชาชนและชุมชนโดยรอบที่ต้องแบกรับค่าใช้จ่ายเป็นต้นทุนทางสังคมที่ต้องเสียไป อาทิ พื้นที่การเกษตรที่ต้องถูกน้ำท่วมเสียหายจากอุทกภัย

(3) ผลกระทบด้านสังคมและวัฒนธรรม เป็นตัวชี้วัดความเสียหายที่เกิดจากการดำเนินโครงการและส่งผลกระทบด้านสังคมและวัฒนธรรมของชุมชน อาทิ การดำเนินงานที่ก่อให้เกิดการเปลี่ยนแปลงการสูญเสียโครงสร้างแบบแผนและวิถีการดำเนินชีวิตที่ดี ความเสื่อมถอยของขนบธรรมเนียม วัฒนธรรม ความเชื่อ ความเอื้ออาทร ความร่วมมือและความช่วยเหลือเกื้อกูลของชุมชนดังเดิม

เกณฑ์และตัวชี้วัดดังกล่าวข้างต้น สามารถใช้เป็นเครื่องมือในการประเมินผลโครงการซึ่งครอบคลุมมิติด้านเศรษฐกิจ สังคม มิติด้านการบริหารจัดการ มิติด้านทรัพยากร และมิติด้านสิ่งแวดล้อม เกณฑ์และตัวชี้วัดจะเป็นประโยชนในการติดตามและประเมินผลแผนยุทธศาสตร์และโครงการ โดยกำหนดและวัดตัวแปรเฉพาะเพื่อประมาณเป็นตัวชี้วัดรวมของแต่ละแผนยุทธศาสตร์หรือโครงการต่อไป

* 1. **ห้วงเวลาในการติดตามและประเมินผลแผนพัฒนา**

ในการติดตามและประเมินผลแผนพัฒนา คณะกรรมการติดตามและประเมินผลแผนพัฒนาท้องถิ่นกำหนดช่วงเวลาในการติดตามประเมินผลโครงการตามแผนพัฒนาท้องถิ่น โดยตรวจติดตามและประเมินผล พร้อมสำรวจความพึงพอใจของประชาชนในการดำเนินโครงการ โดยให้ประชาชนกรอกแบบประเมินความพึงพอใจและประเมินผลโครงการ แล้วรายงานผลและเสนอความเห็นซึ่งได้จากการติดตามและประเมินผลต่อผู้บริหารท้องถิ่น เพื่อให้ผู้บริหารท้องถิ่นนำเสนอต่อสภาท้องถิ่นและคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาให้ประชาชนในท้องถิ่นทราบในที่เปิดเผยภายในสิบห้าวัน อย่างน้อยปีละ 1 ครั้ง ภายในเดือนธันวาคมของทุกปีทั้งนี้ ให้ปิดประกาศโดยเปิดเผยไม่น้อยกว่าสามสิบวัน

**บทที่ 3**

**วิธีการติดตามและประเมินผลแผนพัฒนา**

การติดตามและประเมินผลแผนพัฒนา เป็นหน้าที่ที่สำคัญอย่างหนึ่งในการดำเนินงานพัฒนาองค์กรปกครองส่วนท้องถิ่น ดังนั้น องค์กรปกครองส่วนท้องถิ่นจึงจำเป็นต้องมีองค์กรที่ทำหน้าที่ติดตามและประเมินผลการพัฒนา เพื่อให้เป็นไปตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 หมวด 6 การติดตามและประเมินผลแผนพัฒนา ข้อ 28 และระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น เพิ่มเติมถึงฉบับที่ 3 พ.ศ. ๒๕61องค์การบริหารส่วนตำบลจำป่าหวาย จึงแต่งตั้งคณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวายตามคำสั่งองค์การบริหารส่วนตำบลจำป่าหวาย ที่ 237/2562 ลงวันที่ 28 พฤษภาคม 2562 ประกอบด้วย

คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวายได้กำหนดแนวทางและวิธีการในการติดตามและประเมินผลการดำเนินงานตามแผนพัฒนาท้องถิ่น โดยพิจารณาความสอดคลองของโครงการพัฒนากับนโยบายของผู้บริหารท้องถิ่น วิสัยทัศน์ ยุทธศาสตร์และแนวทางการพัฒนา การจัดสรรงบประมาณรายจ่ายประจำปี เพื่อให้เห็นภาพรวมของทิศทางการพัฒนาที่องค์การบริหารส่วนตำบลจำป่าหวายได้กำหนดไวและนำมาใช้เป็นกรอบในการติดตามและประเมินผลแผนพัฒนา จัดทำเป็นรายงานการติดตามและประเมินผลแผนพัฒนาในภาพรวมของความสำเร็จในการดำเนินงานตามโครงการพัฒนาในยุทธศาสตร์ต่างๆ ที่ได้รับการจัดสรรงบประมาณ

**3.1 เครื่องมือที่ใช้ในการติดตามและประเมินผลแผนพัฒนา**

สำหรับเครื่องมือที่ใช้ในการติดตามและประเมินผลแผนพัฒนาท้องถิ่นนั้น คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวาย จะประเมินจากเอกสาร รายงาน สัมภาษณ์ผู้เกี่ยวข้องและแบบสอบถาม ดังนี้

**(1) การทดสอบและการวัด (Tests & Measurements**) วิธีการนี้จะทำการทดสอบและวัดผล เพื่อดูระดับการเปลี่ยนแปลง ซึ่งรวมถึงแบบทดสอบต่างๆ การประเมินการปฏิบัติงาน และแนวทางการวัด จะใช้เครื่องมือใดในการทดสอบและการวัด เช่น การทดสอบและการวัดโครงการก่อสร้างถนนคอนกรีตเสริมเหล็ก เป็นต้น

**(2) การสัมภาษณ์ (Interviews)**อาจเป็นการสัมภาษณ์เดี่ยวหรือกลุ่มก็ได้ การสัมภาษณ์เป็นการยืนยันว่า ผู้มีส่วนเกี่ยวข้อง ผู้ได้รับผลกระทบมีความเกี่ยวข้องและได้รับผลกระทบในระดับใด คณะกรรมการติดตามและประเมินผลจะต้องกำหนดแนวทางทางการสัมภาษณ์ด้วย โดยทั่วไปการสัมภาษณ์ถูกแบ่งออกเป็น 2 ประเภท คือ การสัมภาษณ์แบบเป็นทางการหรือกึ่งทางการ (formal or semi-formal interview) ซึ่งใช้แบบสัมภาษณ์แบบมีโครงสร้าง (structure interviews) ดำเนินการสัมภาษณ์ และการสัมภาษณ์แบบไม่เป็นทางการ (informal interview) ซึ่งคล้ายๆ กับการพูดสนทนาอย่างไม่มีพิธีรีตรอง ไม่เคร่งครัดในขั้นตอน และลำดับของข้อความ การดำเนินการสัมภาษณ์มักมีเพียงแนวทางการสัมภาษณ์กว้างๆ ที่เป็นสาระสำคัญที่ต้องการ การให้ได้ข้อมูลการติดตามและประเมินผลโดยวิธีการเชิงคุณภาพ ควรสัมภาษณ์แบบไม่เป็นทางการ 2 วิธี คือ

(2.1) การสนทนาตามธรรมชาติ (natural conversation) เป็นการสัมภาษณ์ในรูปแบบของการสนทนาระหว่างคณะกรรมการติดตามและประเมินผลกับผู้ให้ข้อมูล เป็นการขอข้อมูลเพิ่มเติมหรือขอคำอธิบายเหตุผล และผลของยุทธศาสตร์ที่ได้รับ การสัมภาษณ์แบบนี้นอกจากจะได้ข้อมูลแล้วยังเป็นการพัฒนาสัมพันธภาพที่ดี สร้างความเชื่อถือไว้วางใจในคณะกรรมการติดตามและประเมินผลอีกด้วย

(2.2) การสัมภาษณ์เชิงลึก (in-depth interview) เป็นการสนทนาซักถามผู้ให้ข้อมูลหลักบางคนในหมู่บ้าน เนื่องจากบุคคลนั้นมีความรู้ ความเข้าใจในประเด็นยุทธศาสตร์มากกว่าคนอื่นๆ มีประสบการณ์ด้านการพัฒนาท้องถิ่น การวางแผน

**(3) การสังเกต (Observations)**คณะกรรมการติดตามและประเมินผลแผนพัฒนาใช้การสังเกต เพื่อเฝ้าดูว่ากำลังเกิดอะไรขึ้นกับการพัฒนาท้องถิ่น คณะกรรมการติดตามและประเมินผลแผนพัฒนาต้องมีการบันทึกการสังเกต แนวทางในการสังเกต และกำหนดการดำเนินการสังเกต การสังเกต คือ การเฝ้าดูสิ่งที่เกิดขึ้นอย่างเอาใจใส่และละเอียดถี่ถ้วน โดยใช้ประสาทสัมผัสหลายอย่างพร้อมๆ กัน เช่น ตาดูหูฟัง ถ้าสิ่งนั้นสัมผัสได้ก็ต้องสัมผัส ในการเก็บข้อมูลเพื่อติดตามและประเมินผลในเชิงคุณภาพนั้นการสังเกตจะกระทำควบคู่กับการจดบันทึก หรือบันทึกภาคสนาม การสนทนา และสัมภาษณ์ เพื่อให้ได้ข้อมูลที่รอบด้าน สามารถนำมาวิเคราะห์หาความหมายและอธิบายเชื่อมโยงความสัมพันธ์กับสิ่งต่างๆ ในปรากฏการณ์ของยุทธศาสตร์ได้ การสังเกตในการติดตามและประเมินผลแผนพัฒนาในเชิงคุณภาพ สามารถแบ่งได้เป็น 2 ประเภท

(3.1) การสังเกตแบบมีส่วนร่วม (Participant observation) เป็นวิธีการสังเกตที่คณะกรรมการติดตามและประเมินผลแผนพัฒนาเข้าไปใช้ชีวิตร่วมกับบุคคล ชุมชนหรือหมู่บ้าน มีกิจกรรมร่วมกัน ซึ่งการสังเกตแบบมีส่วนร่วมนี้มีลักษณะเด่น คือ

- มีเป้าหมายเพื่อการเข้าร่วมกิจกรรม และสังเกตกิจกรรมอย่างละเอียด

- มีความตระหนักถึงสิ่งต่างๆ ที่เกิดขึ้นในกิจกรรมนั้นให้ครอบคลุมมากที่สุด และชัดเจนมากที่สุด

- เอาใจใส่ต่อทุกอย่างที่เกิดขึ้น สังเกตให้กว้างขวางที่สุด

- ใช้ประสบการณ์ทั้งในฐานะคนในและคนนอกในเวลาเดียวกัน

- ทบทวนย้อนหลังภายหลังจากการสังเกตในแต่ละวัน

- จดบันทึกอย่างละเอียด

(3.2) การสังเกตแบบไม่มีส่วนร่วม (Non-participant observation) หรือการสังเกตโดยตรง (Direct observation) เป็นการสังเกต บันทึกลักษณะทางกายภาพ โครงสร้าง และความสัมพันธ์ของสมาชิกในสังคม หมู่บ้าน/ชุมชนนั้นๆ โดยคณะกรรมการติดตามและประเมินผลไม่มีความสัมพันธ์เกี่ยวข้องกับกิจกรรมที่สังเกตและผู้ที่อยู่ในกิจกรรมนั้นๆ ก็ไม่รู้ตัวว่าตนเองถูกสังเกต

**(4) การสำรวจ (surveys)** ในที่นี้หมายถึง การสำรวจเพื่อประเมินความคิดเห็นการรับรู้ ทัศนคติ ความพึงพอใจ ความต้องการของยุทธศาสตร์ คณะกรรมการติดตามและประเมินผลจะต้องมีการบันทึกการสำรวจ และทิศทางการสำรวจ

**(5) เอกสาร (Documents)**การติดตามและประเมินผลแผนพัฒนามีความจำเป็นอย่างยิ่งที่จะต้องใช้เอกสาร ซึ่งเป็นเอกสารที่เกี่ยวข้องกับประเด็นยุทธศาสตร์การพัฒนา ปัญหาและความต้องการของประชาชนในท้องถิ่น สาเหตุของปัญหา แนวทางการแก้ไขปัญหา ตลอดจนการกำหนดเป้าหมาย กลยุทธ์ และวิสัยทัศน์ขององค์กรปกครองส่วนท้องถิ่น

**3.2 วิธีการติดตามและประเมินผลแผนพัฒนา**

คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวาย ได้กำหนดแนวทางและวิธีการในการติดตามและประเมินผลแผนพัฒนา ดังนี้

1. คณะกรรมการติดตามและประเมินผลแผนพัฒนาฯ ร่วมประชุม เพื่อกำหนดกรอบแนวทางและวิธีการติดตามและประเมินผลแผนพัฒนาท้องถิ่นและโครงการพัฒนาโดยจัดทำแบบการติดตามและประเมินผลเพื่อใช้ในการติดตามและประเมินผลแผนพัฒนาท้องถิ่นและโครงการพัฒนา ดังนี้

* **แบบที่ 1 : แบบกำกับการจัดทำแผนพัฒนาท้องถิ่น**เป็นแบบประเมินตนเองในการจัดทำแผนพัฒนาท้องถิ่นขององค์การบริหารส่วนตำบลจำป่าหวาย โดยจะทำการประเมินหลังจากที่องค์การบริหารส่วนตำบลจำป่าหวาย ได้ประกาศใช้แผนพัฒนาท้องถิ่นแล้ว
* **แบบที่ 2 : แบบติดตามผลการดำเนินงาน**เป็นแบบประเมินตนเอง มีวัตถุประสงค์เพื่อติดตามผลการดำเนินงานตามแผนพัฒนาท้องถิ่นขององค์การบริหารส่วนตำบลจำป่าหวายโดยมีกำหนดระยะเวลาในการติดตามและรายงานผลการดำเนินงานทุกปี อย่างน้อยปีละ 1ครั้ง
* **แบบที่ 3 : แบบติดตามและประเมินผลการดำเนินโครงการ**เป็นแบบประเมินตนเอง มีวัตถุประสงค์เพื่อใช้ประเมินผลการดำเนินโครงการตามเทศบัญญัติบัญญัติงบประมาณรายจ่ายประจำปีขององค์การบริหารส่วนตำบลจำป่าหวายโดยใช้เกณฑ์มาตรฐานและตัวชี้วัดต่างๆ ตามความเหมาะสมของโครงการและมีกำหนดระยะเวลาในการติดตามและประเมินผลทุกปี อย่างน้อยปีละ 1ครั้ง
* **แบบที่ 4 : แบบประเมินความพึงพอใจ**เป็นแบบสำรวจความพึงพอใจของประชาชน ผู้รับบริการหรือผู้เข้าร่วมโครงการต่อการดำเนินโครงการตามเทศบัญญัติงบประมาณรายจ่ายประจำปีขององค์การบริหารส่วนตำบลจำป่าหวายในแต่ละโครงการ โดยจะทำการเก็บข้อมูลหลังสิ้นสุดโครงการ
* **แบบที่ 4/1 : แบบประเมินความพึงพอใจในภาพรวม**เป็นแบบสำรวจความพึงพอใจของประชาชน ผู้รับบริการหรือผู้เข้าร่วมโครงการต่อการดำเนินงานตามยุทธศาสตร์ขององค์การบริหารส่วนตำบลจำป่าหวายในภาพรวมโดยทำการเก็บข้อมูลหลังสิ้นสุดปีงบประมาณ

1. คณะกรรมการติดตามและประเมินผลแผนพัฒนาฯ ดำเนินการติดตามและประเมินผลแผนพัฒนาท้องถิ่นและโครงการพัฒนาตามกรอบแนวทางและวิธีการที่กำหนด โดยใช้เครื่องมือต่างๆ เช่น การสังเกต การสำรวจ การตรวจสอบเอกสาร การทดสอบ การวัดและการสัมภาษณ์ เป็นต้น ซึ่งสามารถติดตามและประเมินผลได้ตลอดระยะเวลาของแผนพัฒนาท้องถิ่น ตั้งแต่ก่อนเริ่มโครงการพัฒนาตามแผนดำเนินงานจนสิ้นสุดโครงการ
2. รายงานผลและเสนอความเห็น/ข้อเสนอแนะ ซึ่งได้จากการติดตามและประเมินผลแผนพัฒนาและโครงการพัฒนาต่อผู้บริหารท้องถิ่น เพื่อให้ผู้บริหารท้องถิ่นเสนอต่อสภาท้องถิ่น คณะกรรมการพัฒนาท้องถิ่น พร้อมประกาศผลการติดตามและประเมินผลให้ประชาชนในท้องถิ่นทราบในที่เปิดเผยภายใน 15 วันและต้องปิดประกาศไว้เป็นระยะเวลาไม่น้อยกว่า 30 วัน อย่างน้อยปีละหนึ่งครั้งภายในเดือนธันวาคมของทุกปี
3. เมื่อเสร็จสิ้นแผนพัฒนาท้องถิ่นในแต่ละปีงบประมาณองค์การบริหารส่วนตำบลจำป่าหวายต้องทบทวนข้อมูลที่ได้จากการติดตามและประเมินผลแผนพัฒนา เพื่อหาข้อสรุปเกี่ยวกับการดำเนินงานโครงการพัฒนาตามแผนพัฒนาท้องถิ่นว่าได้ผลเป็นอย่างไร โครงการมีประสิทธิภาพและประสิทธิผลอย่างไร และเป็นไปตามเป้าหมายที่ได้กำหนดไว้ตามแผนหรือไม่ บรรลุวัตถุประสงค์ตามแผนที่ได้ตั้งไว้หรือไม่ การประเมินในขั้นตอนนี้จะทำให้ได้รับทราบข้อมูลเกี่ยวกับความสำเร็จและความล้มเหลวของการปฏิบัติงานตามโครงการที่นำมาเป็นบทเรียน (Lessons learned) ที่จะช่วยในการตัดสินใจสำหรับโครงการใหม่ๆ รวมทั้งใช้เป็นข้อมูลในการดำเนินการปรับปรุงและแก้ไขการวางแผนพัฒนาท้องถิ่นและโครงการพัฒนาในปีถัดไปให้มีประสิทธิภาพมากยิ่งขึ้น

**บทที่ 4**

**ผลการติดตามและประเมินผลแผนพัฒนา**

คณะกรรมการติดตามและประเมินผลแผนพัฒนาขององค์การบริหารส่วนตำบลจำป่าหวายได้ดำเนินการติดตามและประเมินผลแผนพัฒนาขององค์การบริหารส่วนตำบลจำป่าหวาย ประจำปีงบประมาณ พ.ศ. 2561 รอบปีงบประมาณ (ระหว่างวันที่ 1 ตุลาคม2560 – 31 กันยายน2561) โดยใช้แบบรายงาน/แบบการประเมินการติดตามและประเมินผลแผนการพัฒนาท้องถิ่น ซึ่งปรากฏผลการติดตามและประเมินผลแผนพัฒนาองค์การบริหารส่วนตำบลจำป่าหวายดังนี้

* 1. **การจัดทำแผนพัฒนาท้องถิ่นขององค์การบริหารส่วนตำบลจำป่าหวาย**

|  |  |  |  |
| --- | --- | --- | --- |
| **ประเด็นการประเมิน** | **การดำเนินการ** | | **ผลการประเมิน** |
| **มี** | **ไม่มี** |
| **ส่วนที่ 1 คณะกรรมการพัฒนาท้องถิ่น** |  |  |  |
| ๑.มีการจัดตั้งคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  | องค์การบริหารส่วนตำบลจำป่าหวาย มีการแต่งตั้งคณะกรรมการพัฒนาองค์การบริหารส่วนตำบลจำป่าหวาย ตามคำสั่งองค์การบริหารส่วนตำบลจำป่าหวายที่ 235/2562ลงวันที่ 28 พฤษภาคม 2562 |
| ๒.มีการจัดประชุมคณะกรรมการพัฒนาท้องถิ่นเพื่อจัดทำแผนพัฒนาท้องถิ่น | 🗸 |  | คณะกรรมการพัฒนาองค์การบริหารส่วนตำบลจำป่าหวาย ได้มีการประชุมเพื่อจัดทำแผนพัฒนาท้องถิ่นสี่ปี (พ.ศ. 2561-2564) เมื่อวันที่ 31ตุลาคม 2559 |
| ๓.มีการจัดประชุมอย่างต่อเนื่องสม่ำเสมอ | 🗸 |  | ปีงบประมาณ พ.ศ. 2561(1 ตุลาคม 2560 – 30 กันยายน2561) คณะกรรมการพัฒนาองค์การบริหารส่วนตำบลจำป่าหวายมีการประชุม 2 ครั้ง |
| 4. มีการจัดตั้งคณะกรรมการสนับสนุนการ จัดทำแผนพัฒนาท้องถิ่น | 🗸 |  | องค์การบริหารส่วนตำบลจำป่าหวาย มีการแต่งตั้งคณะกรรมการสนับสนุนการจัดทำแผนพัฒนาองค์การบริหารส่วนตำบลจำป่าหวาย ตามคำสั่งองค์การบริหารส่วนตำบล  จำป่าหวาย ที่ 553/2559 ลงวันที่ 9มิถุนายน2559 |
| 5. มีการรวบรวมข้อมูลและปัญหาสำคัญของท้องถิ่นมาจัดทำฐานข้อมูล | 🗸 |  | องค์การบริหารส่วนตำบลจำป่าหวาย ได้มีการรวบรวมข้อมูลและปัญหา/ความต้องการสำคัญมาจัดทำแผนพัฒนาท้องถิ่น |

|  |  |  |  |
| --- | --- | --- | --- |
| **ประเด็นการประเมิน** | **การดำเนินการ** | | **ผลการประเมิน** |
| **มี** | **ไม่มี** |
| **ส่วนที่ 2 การจัดทำแผนการพัฒนาท้องถิ่น** |  |  |  |
| 8. มีการเปิดโอกาสให้ประชาชนเข้ามา มีส่วนร่วมในการจัดทำแผนพัฒนาท้องถิ่น | 🗸 |  | การจัดเวทีประคมท้องถิ่น ระดับหมู่บ้านและระดับตำบล ทำให้ประชาชนเข้ามามีส่วนร่วมในการเสนอปัญหา/ความต้องการเพื่อจัดทำแผนพัฒนาท้องถิ่น |
| 9. มีการวิเคราะห์ศักยภาพของท้องถิ่น (SWOT) เพื่อประเมินสถานภาพการพัฒนาท้องถิ่น | 🗸 |  | องค์การบริหารส่วนตำบลจำป่าหวายมีการวิเคราะห์จุดแข็ง จุดอ่อน โอกาสและอุปสรรค (SWOT) |
| 10. มีการกำหนดวิสัยทัศน์และพันธกิจหลักของการพัฒนาท้องถิ่นที่สอดคล้องกับศักยภาพของท้องถิ่น | 🗸 |  | องค์การบริหารส่วนตำบลจำป่าหวายได้กำหนดวิสัยทัศน์ คือ “สร้างเมืองด้วยปัญญา ชาวจำป่าหวายมีส่วนร่วม” และมีพันธกิจหลัก 11พันธกิจ |
| 11. มีการกำหนดวิสัยทัศน์และพันธกิจหลักของการพัฒนาท้องถิ่นที่สอดคล้องกับยุทธศาสตร์จังหวัด | 🗸 |  | วิสัยทัศน์และพันธกิจขององค์การบริหารส่วนตำบลจำป่าหวายสอดคล้องกับยุทธศาสตร์จังหวัดพะเยา |
| 12. มีการกำหนดจุดมุ่งหมายเพื่อการพัฒนาที่ยั่งยืน | 🗸 |  | องค์การบริหารส่วนตำบลจำป่าหวายมีการกำหนดจุดมุ่งหมายการพัฒนาจำนวน 5ข้อ |
| 13. มีการกำหนดเป้าหมาย/เป้าประสงค์ของ การพัฒนาท้องถิ่น | 🗸 |  | องค์การบริหารส่วนตำบลจำป่าหวายมีการกำหนดเป้าประสงค์ของ การพัฒนาท้องถิ่น |
| 14. มีการกำหนดยุทธศาสตร์การพัฒนาและ แนวทางการพัฒนา | 🗸 |  | องค์การบริหารส่วนตำบลจำป่าหวายมีการกำหนดยุทธศาสตร์ 5ยุทธศาสตร์ 24แนวทางการพัฒนา |
| 15. มีการกำหนดยุทธศาสตร์ที่สอดคล้องกับยุทธศาสตร์ของจังหวัด | 🗸 |  | ยุทธศาสตร์ขององค์การบริหารส่วนตำบลจำป่าหวายมีความสอดคล้องและเชื่อมโยงกับยุทธศาสตร์จังหวัดพะเยา |
| 16. มีการอนุมัติและประกาศใช้แผนพัฒนาท้องถิ่น | 🗸 |  | องค์การบริหารส่วนตำบลจำป่าหวายอนุมัติแผนพัฒนาท้องถิ่นสี่ปี  (พ.ศ. 2561-2564) วันที่ 18 พฤศจิกายน 2559และประกาศใช้แผนพัฒนาท้องถิ่น เมื่อวันที่ 18พฤศจิกายน2559 |
| 17. มีการจัดทำบัญชีกลุ่มโครงการในแผนพัฒนาท้องถิ่น | 🗸 |  | แผนพัฒนาท้องถิ่นสี่ปี (พ.ศ. 2561-2564) ขององค์การบริหารส่วนตำบลจำป่าหวายมีการจัดทำบัญชีโครงการพัฒนา (แบบ ผ.01) บัญชีประสานโครงการพัฒนา (แบบ ผ.02) และบัญชีสรุปโครงการพัฒนา (แบบ ผ.03) |
| 18. มีการกำหนดรูปแบบการติดตามและประเมินผลแผนแผนพัฒนาท้องถิ่น | 🗸 |  | คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวายมีการกำหนดรูปแบบการติดตามและประเมินผลแผนแผนพัฒนา ตามแบบประเมินการติดตามและประเมินผลแผนพัฒนา ได้แก่   1. แบบกำกับการจัดทำแผนพัฒนาท้องถิ่น 2. แบบติดตามผลการดำเนินงาน 3. แบบติดตามและประเมินผลการดำเนินโครงการ 4. แบบประเมินความพึงพอใจ |
| ๑๙. มีการทบทวนแผนพัฒนาท้องถิ่นหรือไม่ | 🗸 |  | มีการจัดทำและทบทวนแผนพัฒนาท้องถิ่นทุกปี |

* 1. **การวิเคราะห์ศักยภาพของท้องถิ่น (SWOT)**

1. **ด้านเศรษฐกิจ**

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| ๑. หน่วยงานของรัฐบาลทุกระดับให้ความสำคัญกับการพัฒนาด้านโครงสร้างพื้นฐาน  ๒. มีแหล่งน้ำที่สามารถนำมาใช้ประโยชน์ในการ อุปโภคบริโภคได้  ๓. เส้นทางการคมนาคมสะดวกในการติดต่อกับจังหวัด อำเภอ | ๑. ระบบน้ำประปายังไม่ทั่วถึง และไม่ได้มาตรฐาน  ๒. แหล่งน้ำที่จะใช้ในการอุปโภค บริโภค ขาดการพัฒนาทำให้ไม่สามารถนำน้ำไปใช้ประโยชน์ได้อย่างเต็มที่  ๓. การก่อสร้างเส้นทางคมนาคมที่ไม่ได้มาตรฐาน การบรรทุกน้ำหนักเกินที่กฎหมายกำหนด ทำให้สิ้นเปลืองงบประมาณในการซ่อมบำรุง |
| **โอกาส (Opportunity)** | **ข้อจำกัด (Threat)** |
| ๑. มีโรงงานอุตสาหกรรมอยู่ในเขตตำบล  ๒. มีโรงเรียนอยู่ในเขตพื้นที่ตำบล | ๑. การบรรทุกเกินพิกัดน้ำหนัก ทำให้ถนนชำรุดเร็ว |

**(2) การพัฒนาสังคม การศึกษา และวัฒนธรรม**

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| ๑. ประชาชนให้ความสำคัญกับสุขภาพอนามัย  ๒. ประชาชนให้ความสำคัญในการพัฒนาด้านคุณภาพชีวิต  ๓. ไม่อยู่ในพื้นที่เสี่ยงภัยโรคระบาดอย่างร้ายแรง  4. ประชาชนมีค่านิยมใฝ่เรียนรู้  5. บุคลากรมีความพร้อมที่จะรับการพัฒนาเพื่อเสริมสร้างความรู้ ทักษะ ประสบการณ์ให้มีศักยภาพในการดำเนินงานด้านการศึกษาสูงขึ้น  6. มีโรงเรียนในเขตพื้นที่ตำบลจำนวน 2โรง และมีศูนย์พัฒนาเด็กเล็กสามารถรองรับเด็กในพื้นที่ได้ | ๑. ประชาชนไม่ใส่ใจต่อความสำคัญด้านสุขภาพอนามัย  ๒. การแพร่ระบาดของยาเสพติด  3. บุคลากรส่วนใหญ่ยังขาดความรู้และทักษะในการใช้เครื่องมือและขาดเทคโนโลยีสมัยใหม่มาใช้ในการจัดการศึกษา  4. เครื่องมือเทคโนโลยีที่ใช้ในการจัดการพัฒนายังไม่เพียงพอกับความต้องการ  5. พ่อแม่มีค่านิยมส่งบุตรหลานออกไปเรียนในโรงเรียนนอกเขตพื้นที่  5. การเชื่อมโยงเครือข่ายด้านเทคโนโลยีสารสนเทศทางการศึกษายังมีน้อยและขาดเครือข่ายเชื่อมโยงภายใน |
| **โอกาส (Opportunity)** | **ข้อจำกัด (Threat)** |
| ๑. มีโรงพยาบาลส่งเสริมสุขภาพตำบลในเขตพื้นที่ตำบล  ๒. หน่วยงานราชการและประชาชนให้ความสำคัญกับการรักษาสุขภาพและการออกกำลังการเพิ่มมากขึ้น  ๑. มีสถาบันการศึกษาทุกระดับตั้งแต่ก่อนประถมศึกษา ถึงระดับอุดมศึกษา ที่สามารถพัฒนาและสร้างความพร้อมให้มีศักยภาพในการจัดการศึกษาได้อย่างทั่วถึง  ๒. ข้อกำหนดของรัฐธรรมนูญมุ่งเน้นการพัฒนาระบบการศึกษาเพื่อพัฒนาคุณภาพของคนไทย  ๓. นวัตกรรมและเทคโนโลยีที่ก้าวหน้าเพิ่มโอกาสและพัฒนาคุณภาพทางการศึกษาให้กับประชาชน  ๔. รัฐบาลสนับสนุนโดยขยายโอกาสทางการศึกษาและมีกองทุนให้กู้ยืมเพื่อการศึกษา  ๕ความร่วมมือของท้องถิ่น ชุมชนในการจัดการศึกษามี  แนวโน้มสูงขึ้น  ๖. นายกอบต. มีนโยบายพัฒนาคุณภาพการศึกษาให้ก้าวไกล | ๑. มีโรงพยาบาลส่งเสริมสุขภาพตำบลเพียงแห่งเดียว  ๒. พื้นที่มีฝนตกตลอดปี ทำให้เกิดน้ำท่วมขัง เสี่ยงต่อการเกิดโรคระบาด  ๑. หลักสูตรการเรียนการสอนถูกกำหนดจากส่วนกลาง ไม่เหมาะสมกับสภาพของท้องถิ่นและขาดการนำภูมิปัญญาท้องถิ่นมาใช้  ๒. การจัดองค์กรทางการศึกษาและการบริหารทางการศึกษามีเป้าหมายไม่เอื้ออำนวยต่อการแก้ไขปัญหาของชาติและชุมชน ๓. คุณภาพทางการศึกษาของสถานศึกษาในชนบทและในเมืองมีความแตกต่างกันค่อนข้างมาก  ๔. ค่านิยมที่เน้นคุณวุฒิการศึกษา ปริญญาบัตรมากกว่าคุณภาพทางการศึกษาเพื่อพัฒนาคน |

**(3)การพัฒนาบริหารจัดการทรัพยากรธรรมชาติและสิ่งแวดล้อม**

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| 1. มีแหล่งน้ำซับน้ำจำในพื้นที่ตำบล  2. มีลำเหมืองหรือแหล่งน้ำสามารถทำการเกษตรได้ตลอดปี หรือเลี้ยงปลา  3. สภาพแวดล้อม ภูมิทัศน์สวยงาม | 1. ขาดระบบการบริหารจัดการแหล่งน้ำที่ดี  2. ประชาชนที่อยู่อาศัยยังขาดจิตสำนึกในการรักษาแหล่งน้ำ  3.การพัฒนาแหล่งน้ำมีข้อจำกัด  4.มีการบุกรุกป่า  5. มีแหล่งน้ำตื้นเขิน |
| **โอกาส (Opportunity)** | **ข้อจำกัด (Threat)** |
| 1. มีแหล่งน้ำเพื่อการเกษตร 2. มีหน่วยงานอื่นบูรณาการร่วมกับองค์การบริหารส่วนตำบล เช่น การประปาส่วนภูมิภาค, ชลประทาน | 1. พื้นที่มีฝนตกตลอดปี ทำให้เกิดน้ำท่วมขัง เสี่ยงต่อการเกิดโรคระบาด |

**(4)การพัฒนาความมั่นคงและรักษาความสงบเรียบร้อย**

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| 1. มีเครือข่ายชุมชน และส่วนราชการอื่นสามารถให้การสนับสนุนงานด้านการรักษาความมั่นคงภายในได้เป็นอย่างดี 2. มีการจัดและการทำงานที่เป็นลักษณะเฉพาะ ด้วยการผนึกกำลังทุกภาคส่วนและประชาชน ทำให้สามารถระดมทรัพยากรที่มีอยู่ในการแก้ไขปัญหาได้อย่างเต็มที่ | 1. ขาดแรงจูงใจในการดึงดูดคนที่มีความสามารถเข้ามาทำงาน 2. ขาดบุคลากรที่มีความรู้ความชำนาญเฉพาะด้าน เนื่องจากภัยความมั่นคงมีความหลากหลาย 3. ขาดสถานที่ เครื่องมือ สิ่งอำนวยความสะดวก โดยปัจจุบันสถานที่คับแคบ ไม่เหมาะสมกับโครงสร้างและการดำเนินงานในระดับท้องถิ่น |
| **โอกาส (Opportunity)** | **ข้อจำกัด (Threat)** |
| 1. จากการทำงานร่วมกับส่วนราชการอื่นๆ ทำให้บุคลากรในหน่วยงานได้เปิดกว้างในวิสัยทัศน์ในการทำงานมากขึ้น 2. งานสำคัญเร่งด่วนที่ได้รับมอบหมายจากรส่วนกลางสามารถดำเนินการได้ทันที | 1. งบประมาณมีไม่เพียงพอ 2. บุคลากรไม่เพียงพอ |

**(๕)พัฒนาส่งเสริมการบริหารจัดการให้มีประสิทธิภาพ**

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| ๑. การจัดแบ่งโครงสร้างขององค์การบริหารส่วนตำบลมีความชัดเจน ครอบคลุมอำนาจหน้าที่ทุกภารกิจและสามารถเปลี่ยนแปลงได้ตามภารกิจที่ได้รับเพิ่มขึ้น  ๒. มีแผนพัฒนาที่ชัดเจน  ๓. มีการมอบอำนาจการบริหารงานตามลำดับชั้น  ๔. ผู้บริหารท้องถิ่นสามารถกำหนดนโยบายได้เองภายใต้กรอบของกฎหมาย  ๕. มีเทศบัญญัติงบประมาณรายจ่ายเป็นของตนเองซึ่งเป็นเครื่องมือสำคัญในการพัฒนาท้องถิ่น  ๖. มีระเบียบและกฎหมายที่เอื้อต่อการบริหารงานของเทศบาล | ๑. ความต้องการและคาดหวังของประชาชนมีสูงแต่องค์การบริหารส่วนตำบลตอบสนองได้น้อย  ๒. มีระเบียบ/กฎหมายใหม่ๆจำนวนมากและเปลี่ยนแปลงบ่อยทำให้การปฏิบัติของบุคลากรไม่ทันต่อเหตุการณ์  ๓. ขาดแนวทางใหม่ๆในการจัดหารายได้  ๔. โครงการใหญ่ๆไม่สามารถดำเนินการได้เนื่องจากขาดงบประมาณ  ๕. เทคโนโลยีที่ทันสมัยมีราคาแพง และมีความยุ่งยากซับซ้อนในการใช้งาน  ๖. การจัดเก็บและการสืบค้นข้อมูลยังไม่เป็นระบบที่ดีพอ |

|  |  |
| --- | --- |
| **จุดแข็ง (Strength)** | **จุดอ่อน (Weak)** |
| ๗. สภาองค์การบริหารส่วนตำบลออกข้อบัญญัติได้ภายใต้กรอบของกฎหมาย  ๘. สามารถจัดกรอบอัตรากำลังได้เองตามภารกิจและกำลังงบประมาณ  ๙. ผู้บริหารและฝ่ายนิติบัญญัติได้มาจากการเลือกตั้งโดยตรงทำให้เข้าใจปัญหาและความต้องการของประชาชน  ๑๐.มีรายได้จากการจัดเก็บเป็นของตนเองทำให้มีความคล่องตัวในการบริหารงาน |  |
| **โอกาส (Opportunity)** | **ข้อจำกัด (Threat)** |
| ๑. การกำกับดูแลโดยจังหวัด กรม และกระทรวง ไม่กระทบต่อการบริหารงานขององค์การบริหารส่วนตำบล  ๒. มีแนวโน้มได้รับการถ่ายโอนภารกิจเพิ่มมากขึ้นตามแผนกระจายอำนาจฯ  ๓. กฎหมายกระจายอำนาจฯเอื้อต่อการบริหารงานขององค์กรปกครองส่วนท้องถิ่น  ๔. ความก้าวหน้าด้านเทคโนโลยีทำให้มีความสะดวกคล่องตัว และมีประสิทธิภาพในการทำงานเพิ่มขึ้น  ๕. มีการประสานงานกับนักการเมืองระดับชาติได้ดี  ๖.กลุ่มการเมือง และกลุ่มผลประโยชน์มีความขัดแย้งน้อย | ๑. อำนาจหน้าที่ตามแผนการกระจายอำนาจฯยังไม่มีความชัดเจนในหลายภารกิจ และการจัดสรรรายได้ไม่สอดคล้องกับภารกิจที่เพิ่มขึ้น  ๒. การกระจายอำนาจสู่ท้องถิ่นเป็นไปด้วยความล่าช้าไม่ตามแผนปฏิบัติการและไม่ชัดเจน  ๓. การรวมตัวเพื่อจัดตั้งกลุ่มการเมืองและกลุ่มผลประโยชน์มีน้อย  ๔. มีการตัดไม้ทำลายป่าในพื้นที่สูง |

* 1. **วิสัยทัศน์การพัฒนา**

จากการประชุมระดมความคิด สรุปสภาพปัญหาและความต้องการของประชาชนในท้องถิ่น รวมถึงการวิเคราะห์จุดอ่อน จุดแข็ง โอกาสและอุปสรรค คณะกรรมการพัฒนาท้องถิ่นและคณะกรรมการสนับสนุนการจัดทำแผนพัฒนาองค์การบริหารส่วนตำบลจำป่าหวาย ได้ร่วมกันกำหนดวิสัยทัศน์ (Vision) ดังนี้

“ชุมชนน่าอยู่ สุขภาพดีถ้วนหน้า นำพาวิถีพอเพียง ”

**พันธกิจ ( Mission)**

(๑) ส่งเสริมการศึกษา ศาสนาวัฒธรรมและภูมิปัญญาท้องถิ่น

(๒) ส่งเสริมสุขภาพอนามัยของประชาชนรณรงค์ป้องกันโรค

(๓) ส่งเสริมอาชีพและการมีงานทำ

(๔) ส่งเสริมโอกาสทางการเกษตร การค้า การลงทุน และการท่องเที่ยวเชื่อมโยงระบบสารสนเทศ

(๕) บำรุงรักษาทรัพยากรธรรมชาติและสิ่งแวดล้อม สาธารณูปโภคและสาธารณูปการ

(๖) การป้องกันและบรรเทาสาธารณภัย

(๗) การปกป้อง เทิดทูน สถานบันพระมหากษัตริย์

(๘) การป้องกันและแก้ไขปัญหายาเสพติด

(๙) ส่งเสริมและสนับสนุนความเข้มแข็งของสังคม

(๑๐) พัฒนาศักยภาพบุคลากรท้องถิ่นและการบริหารจัดการที่ดี

(๑๑) พัฒนาศักยภาพขององค์กร ชุมชน และประชาชนในพื้นที่

**4.4 จุดมุ่งหมายเพื่อการพัฒนา ( Goals)**

(๑) ประชาชนได้รับการศึกษาทั่งในและนอกระบบอย่างทั่วถึง เสมอภาค และมีคุณภาพ มีสุขภาพอนามัยที่ดีทั้งร่างกายและจิตใจ ศาสนา ศิลปวัฒนธรรม ประเพณีและภูมิปัญญาท้องถิ่นได้รับการอนุรักษ์ ทำนุบำรุงและสืบสานประเพณี ประชาชนสามารถดำรงชีวิตอยู่ร่วมกันอย่างมีความสุข เป็นธรรมและเสมอภาค

(๒) ประชาชนมีรายได้เพียงพอกับการดำรงชีวิตมีคุณภาพและยั่งยืน ผลิตภัณฑ์สินค้ามีคุณภาพ หมู่บ้าน/ชุมชนมีโครงสร้างพื้นฐานที่ได้มาตรฐาน ประชาชนได้รับความสะดวกปลอดภัยในการดำรงชีวิต แหล่งท่องเที่ยวและภาคบริการ มีการบริหารจัดการที่ดีมีคุณภาพ

(๓) ทรัพยากรธรรมชาติได้รับอนุรักษ์ ฟื้นฟู เพื่อให้ประชาชนสามารถนำไปใช้ประโยชน์ได้สูงสุด มีการบริหารจัดการด้านสิ่งแวดล้อม ในหมู่บ้าน/ชุมชนอย่างมีประสิทธิภาพ โดยประชาชนมีส่วนร่วม

(๔) ประชาชน/ชุมชน มีความปลอดภัยในชีวิตและทรัพย์สิน

(๕) สร้างความพึงพอใจและความมั่นใจให้แก่ประชาชนผู้รับบริการ

* 1. **ยุทธศาสตร์การพัฒนาและแนวทางการพัฒนา**

|  |  |
| --- | --- |
| **ยุทธศาสตร์การพัฒนา** | **แนวทางการพัฒนา** |
| 1. การพัฒนาเศรษฐกิจ | ๑.พัฒนาโครงสร้างพื้นฐาน เพื่อรองรับการเปลี่ยนแปลงและสนับสนุนด้านเศรษฐกิจ  การท่องเที่ยวและการลงทุน  ๒. พัฒนาแหล่งน้ำ และบริหารจัดการน้ำ เพื่อเพิ่มประสิทธิภาพการผลิตด้านการเกษตร  พัฒนา สนับสนุน และบริหารจัดการแหล่งท่องเที่ยว กิจกรรมแหล่งท่องเที่ยวอย่างยั่งยืน  ๓. พัฒนาองค์ความรู้ เพื่อเพิ่มมูลค่าสินค้าทางการเกษตรและเพิ่มศักยภาพการประกอบอาชีพ  รวมทั้งด้านการตลาดอย่างมีคุณภาพและมาตรฐานระดับตำบล |
| 2. การพัฒนาสังคม การศึกษา และวัฒนธรรม | ๑. พัฒนาศักยภาพทุนทางสังคม เพื่อรองรับการเปลี่ยนแปลงทางเศรษฐกิจ และตาม  หลักปรัชญาของเศรษฐกิจพอเพียง  ๒. อนุรักษ์ ส่งเสริมศิลปะ วัฒนธรรม ประเพณี และภูมิปัญญาท้องถิ่น  ๓. ส่งเสริมและสร้างองค์ความรู้ องค์กรชุมชนหรือภาคประชาชนให้มีความเข้มแข็ง  เพื่อการพัฒนาท้องถิ่น  ๔. ส่งเสริมการจัดการศึกษาทุกระดับ เพื่อพัฒนาคนในชุมชนให้มีความเข้มแข็งเพื่อ  การพัฒนาท้องถิ่น  ๕. ส่งเสริมและแก้ไขปัญหาทางสังคม  ๖. ส่งเสริมและแก้ไขปัญหาด้านการสาธารณสุข  ๗. ส่งเสริมและสนับสนุนระบบการจัดสวัสดิการประชาชนกลุ่มเป้าหมายเพื่อสร้าง  หลักประกันความมั่นคง  ๘. ส่งเสริมบุคลากรภาครัฐ ประชาชน ให้มีทักษะด้านภาษาต่างประเทศ และการ  ประกอบอาชีพและการเปลี่ยนแปลงด้านสังคม เพื่อรองรับการเข้าสู่ประชาคมอาเซียน |
| 3. การพัฒนาบริหารจัดการทรัพยากรธรรมชาติและสิ่งแวดล้อม | ๑. อนุรักษ์และบริหารการจัดการทรัพยากรธรรมชาติและสิ่งแวดล้อมเพื่อการดำรงชีวิต  ๒. พัฒนาศักยภาพชุมชน เพื่อการจัดการทรัพยากรธรรมชาติและสิ่งแวดล้อม  ๓. ส่งเสริมและพัฒนาศักยภาพการบริหารจัดการด้านมลภาวะ เกี่ยวกับการกำจัดขยะ น้ำเสีย  หมอกควัน |
| 4. การพัฒนาความมั่นคงและรักษาความสงบเรียบร้อย | ๑. ปกป้องและเทิดทูนสถาบันชาติ ศาสนา พระมหากษัตริย์  ๒. ป้องกันและแก้ไขปัญหายาเสพติด  ๓ พัฒนาศักยภาพด้านความปลอดภัยในชีวิตและทรัพย์สิน  ๔. เตรียมความพร้อมเพื่อรองรับปัญหาภัยธรรมชาติ  ๕. เสริมสร้างความปรองดองและสมานฉันท์ของคนในชาติ |

|  |  |
| --- | --- |
| **ยุทธศาสตร์การพัฒนา** | **แนวทางการพัฒนา** |
|  | ๖. เสริมสร้างความเข้มแข็งองค์กรประชาชน |
| 5. พัฒนาส่งเสริมการบริหารจัดการให้มีประสิทธิภาพ | ๑. บริหารจัดการองค์กรตามหลักธรรมาภิบาล  ๒ ส่งเสริมสนับสนุนการสร้างเวทีเรียนรู้ภาคประชาสังคม  ๓. พัฒนาสมรรถนะขององค์กร และบุคลากรเพื่อการบริหารจัดการที่มีประสิทธิภาพ  ๔. ส่งเสริมสนับสนุนสร้างเวทีเรียนรู้ และการพัฒนาศักยภาพขององค์กรปกครองส่วน  ท้องถิ่น |

1. **การติดตามและประเมินผลการดำเนินโครงการ ตามข้อบัญญัติงบประมาณรายจ่าย ประจำปี งบประมาณ พ.ศ. 2562**

ผลการดำเนินงานโครงการในเทศบัญญัติงบประมาณรายจ่าย ประจำปีงบประมาณ พ.ศ. 2562ขององค์การบริหารส่วนตำบลจำป่าหวาย ที่ดำเนินการในระหว่างวันที่ 1 ตุลาคม 2561– 30 กันยายน2562 มีดังนี้

1. ยุทธศาสตร์ด้านเศรษฐกิจ จำนวน 11 โครงการ

|  |  |  |  |
| --- | --- | --- | --- |
| โครงการ | ตั้งไว้ | โอนเพิ่ม/ลด | เบิกจ่าย |
| 1.ก่อสร้างถนน คสล.  ก่อสร้างถนน คสล. หมู่ 10  ก่อสร้างถนน คสล. หมู่ 9  ก่อสร้างถนน คสล. หมู่ 4 ซอย 1  ก่อสร้างถนน คสล. หมู่ 8 ซอย 10 แยก 1  ก่อสร้างถนน คสล. หมู่ 13 ตรอก 6 ซอย 8  ก่อสร้างถนน คสล. หมู่ 13 ตรอก 9 ซอย 8  ก่อสร้างถนน คสล. หมู่ 13 ตรอก 10 ซอย 6  ก่อสร้างถนน คสล. หมู่ 6 | 260,000  430,000  168,000 | 65,500  156,000  186,500  100,500  1,396,000 | 258,000  422,500  165,000  65,500  156,000  186,500  100,500  1,396,000 |
| 2.โครงการก่อสร้างรางระบายน้ำ คสล.พร้อมฝาปิด  ก่อสร้างรางระบายน้ำ คสล.พร้อมฝาปิด หมู่ 3 ซอย 3  ก่อสร้างรางระบายน้ำ คสล.หมู่ 6จำนวน 2 ช่วง  ก่อสร้างรางระบายน้ำ คสล.พร้อมฝาปิด หมู่ 3  ก่อสร้างรางระบายน้ำ คสล. หมู่ 2  ก่อสร้างรางระบายน้ำ คสล.พร้อมฝาปิด หมู่ 8 ซอย 10 |  | 188,000  399,800  195,800  390,000  160,200 | 188,000  3989,800  195,800  390,000  160,200 |
| 3. โครงการวางท่อระบายน้ำ คสล. พร้อมเทพื้นรับท่อ คสล.และกำแพงปากท่อ คสล. หมู่ 3 |  | 75,000 | 75,000 |
| 4. โครงการฝึกอบรมทักษะอาชีพเสริมการสานตะกร้าและกระเป๋าจากเส้นพลาสติก | 10,800 |  | 10,610 |
| 5. โครงการลงหินคลุกถนนเพื่อการเกษตร  ลงหินคลุกถนนเพื่อการเกษตร หมู่ 13  ลงหินคลุกถนนเพื่อการเกษตร หมู่ 10 สายโทกผา  ลงหินคลุกถนนเพื่อการเกษตร หมู่ 1  ลงหินคลุกถนนเพื่อการเกษตร หมู่ 13 ทุ่งแม่ต๋ำ  ลงหินคลุกถนนเพื่อการเกษตร หมู่ 6 เชื่อม หมู่ 9  ลงหินคลุกถนนเพื่อการเกษตร หมู่ 10 สายทุ่งเพลิง  ลงหินคลุกถนนเพื่อการเกษตร หมู่ 10 สายห้วยล้อง | 120,000  100,000  240,000  493,000 | 24,500  688,000  138,000 | 100,000  98,500  232,000  24,500  688,000  493,000  138,000 |
| 6. โครงการปรับปรุงถนน คสล  ปรับปรุงถนน คสล. หมู่ 4 ตรอก 7 | 120,000 |  | 181,500 |
| 7. โครงการขุดขยายสระเก็บน้ำ |  | 9,800 | 9,800 |
| 8. โครงการซ่อมแซมฝาย คสล. หมู่ 12 |  | 100,000 | 100,000 |
| 9. โครงการดาดคอนกรีตลำเหมืองเก๊า หมู่ 7 |  | 166,000 | 166,000 |
| 10. โครงการซ่อมแซมถนน คสล.  ซ่อมแซมถนน คสล. ภายในหมู่บ้าน หมู่ 9  ซ่อมแซมถนน คสล. ภายในหมู่บ้าน หม่า 12 |  | 84,000  100,000 | 84,000  100,000 |
| 11. โครงการปรับปรุงระบบประปาพร้อมระบบสูบน้ำ หมู่ 5 |  | 184,000 | 184,000 |

2. ยุทธศาสตร์ด้านการพัฒนาสังคมการศึกษาและวัฒนธรรม จำนวน 33 โครงการ ดังนี้

|  |  |  |  |
| --- | --- | --- | --- |
| โครงการ | ตั้งไว้ | โอนเพิ่ม/ลด | เบิกจ่าย |
| 1.โครงการแปลงสาธิตวิถีพอเพียง | 20,000 |  | - |
| 2.คชจ.ในพิธีทางศาสนารัฐพิธีและประเพณีท้องถิ่น | 15,000 |  | - |
| 3.คชจ.ในการเข้าร่วมพิธีสำคัญประจำปี | 5,000 |  | 3,700 |
| 4.โครงการจัดงานวันเด็กแห่งชาติ | 18,800 | 18,800 | - |
| 5.โครงการส่งเสริมประเพณีแห่เทียนพรรษา | 10,800 | 10,800 | - |
| 6.โครงการส่งเสริมและอนุรักษ์ประเพณียี่เป็ง | 40,700 | 8,386 | 32,313.74 |
| 7.โครงการส่งเสริมพัฒนาศักยภาพองค์กรสตรีฯ | 30,000 |  | 30,000 |
| 8.โครงการ ค่าอาหารกลางวัน ศพด. , | 652,900 |  | 504,940 |
| 9.โครงการแหล่งเรียนรู้นอกห้องเรียน | 4,000 |  | 4,000 |
| 10.โครงการส่งเสริมคุณธรรมจริยธรรม | 1,900 |  | 1,900 |
| 11.ค่าอาหารเสริม(นม) | 519,300 |  | 417,047.78 |
| 12.คชจ.โครงการจัดการเรียนการสอนรายหัว(ค่าวัสดุเพื่อการศึกษาสำหรับ ศพด.) | 153,000 |  | 151,300 |
| 13.ค่าอาหารกลางวัน นร.ประถมศึกษา | 724,000 |  | 643980 |
| 14.โครงการเบี้ยยังชีพผู้สูงอายุ | 14,000,000 |  | 13,556,400 |
| 15.โครงการเบี้ยยังชีพคนพิการ | 2,920,000 | 23,200 | 2,943,200 |
| 16.โครงการเบี้ยยังชีพผู้ป่วยเอดส์ | 276,000 | 500 | 276,500 |
| 17.โครงการส่งเสริมการออกกำลังกาย(วัสดุกีฬา) | 30,000 |  | 6,780 |
| 18.โครงการอบรมให้ความรู้เรื่องเอดส์และเพศศึกษา | 10,290 | 5,390 | 5,900 |
| 19.โครงการมหกรรมกีฬาพื้นบ้านตำบล | 86,160 | 21,335 | 64,824.57 |
| 20โครงการสืบสานประเพณีสงกรานต์ | 12,450 | 10,950 | 1,500 |
| 21.โครงการส่งเสริมและพัฒนาสุขภาพผู้สูงอายุ | 19,600 |  | - |
| 22.โครงการป้องกันโรคไข้เลือดออก | 37,370 |  | 16,630 |
| 23.เงินสมทบกองทุนหลักประกันสุขภาพ อบต. ฯ | 136,500 |  | 136,500 |
| 24.โครงการพัฒนาศักยภาพคนพิการและผู้ดูแลคนพิการ | 17,700 |  | - |
| 25. โครงการเปิดบ้านวิชาการ | 5,000 |  | 4,700 |
| 26. โครงการสัตว์ปลอดโรคคนปลอดภัยจากพิษสุนัขบ้า ตามปณิธาน ศจ.ดร.สมเด็พระเจ้าลูกเธอฯ | 39,472 |  | 39,172 |
| 27. โครงการสายใยครอบครัวชุมชน | 8,900 |  | - |
| 28.โครงการส่งเสริมประเพณีวัดพระธาตุดอยน้อย | 8,950 | 8,950 | - |
| 29. โครงการอบรมเตรียมความพร้อมก่อนเข้าสู่วัยผู้สูงอายุ | 9,000 | - | 8,660 |
| 30. คชจ.โครงการสนับสนุนคชจ.การบริหารสถานศึกษาค่าอุปกรณ์การเรียน |  | 6,000 | 6,000 |
| 31. คชจ.โครงการสนับสนุนคชจ.การบริหารสถานศึกษาค่ากิจกรรมพัฒนาผู้เรียน |  | 12,900 | 12,900 |
| 32. คชจ.โครงการสนับสนุนคชจ.การบริหารสถานศึกษาค่าเครื่องแบบนักเรียน |  | 9,000 | 9,000 |
| 33. คชจ.โครงการสนับสนุนคชจ.การบริหารสถานศึกษาค่าหนังสือเรียน |  | 6,000 | 6,000 |

3. ยุทธศาสตร์ด้านทรัพยากรธรรมชาติและสิ่งแวดล้อม จำนวน 2 โครงการ

|  |  |  |  |
| --- | --- | --- | --- |
| โครงการ | ตั้งไว้ | โอนเพิ่ม/ลด | เบิกจ่าย |
| 1.โครงการพัฒนาเครือข่ายอนุรักษ์ทรัพยากรธรรมชาติ | 9,100 |  | 8,100 |
| 2.โครงการอบรมบริหารจัดการขยะ0 | 32,501 |  | 7,140 |

4. ยุทธศาสตร์ด้านความมั่นคงและความสงบเรียบร้อย จำนวน 14 โครงการ

|  |  |  |  |
| --- | --- | --- | --- |
| โครงการ | ตั้งไว้ | โอนเพิ่ม/ลด | เบิกจ่าย |
| 1.โครงการจัดงานเฉลิมพระเกียรติพระเจ้าอยู่หัวมหาวชิราลงกรณ์ฯ | 5,170 |  | - |
| 2.โครงการจัดงานวันแม่ | 7,120 |  | - |
| 3.โครงการเฉลิมพระเกียรติสถาบันพระมหากษัตริย์ | 30,000 |  | 12,770 |
| 4.โครงการฝึกซ้อมแผนป้องกันบรรเทาสาธารณภัย | 17,590 |  | 16,571 |
| 5.โครงการอบรมเพิ่มศักยภาพสมาชิก อปพร. | 29,790 |  | 26,905 |
| 6.โครงการจัดซื้อวัสดุไฟฟ้าและวิทยุ | 20,000 |  | - |
| 7.ค่าวัสดุวิทยาศาสตร์การแพทย์(สนับสนุนวัสดุอุปกรณ์ศูนย์ อปพร.) | 30,000 |  | 7,950 |
| 8.โครงการช่วยเหลือผู้ประสบสาธารณภัย(สำรองจ่าย) | 636,837 |  | 19,924 |
| 9.โครงการเตรียมทีมนักกีฬาเข้าร่วมการแข่งขันฯ | 30,000 | 30,000 | - |
| 10. โครงการวัน อปพร. | 8,540 | 8,540 | - |
| 11. โครงการจัดซื้อชุดดับเพลิง | 55,300 |  | 54,250 |
| 12.โครงการจัดซื้อชุดกู้ภัยประดาน้ำ | 66,000 |  | 54,250 |
| 13.โครงการอบรมให้ความรู้เกี่ยวกับกฎหมายที่ใช้ในชีวิตประจำวัน | 15,650 | - | 10,125 |
| 14.โครงการอบรมเยาวชนต้านยาเสพติด | 11,972 | 11,972 |  |

5. ยุทธศาสตร์การบริหารจัดการที่ดี จำนวน 17 โครงการ

|  |  |  |  |
| --- | --- | --- | --- |
| โครงการ | ตั้งไว้ | โอนเพิ่ม/ลด | เบิกจ่าย |
| 1.โครงการจัดทำจดหมายข่าวของ อบต. | 12,480 |  | 12,270 |
| 2.โครงการจัดทำป้ายเพื่อการประชาสัมพันธ์ | 15,000 |  | - |
| 3.โครงการเสริมสร้างความโปร่งใสในองค์กร | 10,050 |  | 8,700 |
| 4.โครงการอบรมให้ความรู้เกี่ยวกับ พรบ.ข้อมูล ฯ | 7,800 |  | 7,800 |
| 5.จัดหาวัสดุอุปกรณ์ในการปฏิบัติงานของ อบต.  -วัสดุสำนักงาน  - วัสดุงานบ้านงานครัว  - วัสดุเชื้อเพลิงและหล่อลื่น  - วัสดุเกษตร  - วัสดุคอมพิวเตอร์ | 225,000  25,000  260,000  20,000  200,000 |  | 72,833  10,318  221,730  -  99,670 |
| 6.โครงการศูนย์ช่วยเหลือของอปท.ฯ | 10,000 |  | 10,000 |
| 7.โครงการปรับปรุงระบบแผนที่ภาษี ฯ | 80,000 | 30,000 | 50,000 |
| 8.โครงการพัฒนาประสิทธิภาพการจัดเก็บรายได้ของ อปท. | 3,900 |  | 2,900 |
| 9.โครงการประชุมประชาคมตำบล | 9,300 | 7,980 | 1,320 |
| 10.โครงการอบรมเพื่อพัฒนาประสิทธิภาพบุคลากรในการปฏิบัติงาน(ค่าใช้จ่ายเดินทางไปราชการ) | 260,000 |  | 246,436 |
| 11.โครงการอบรมเพื่อพัฒนาองค์ความรู้เกี่ยวกับการปฏิบัติงานด้านการเงินการคลังและการพัสดุ | 10,140 |  | 10,140 |
| 12. โครงการดาดคอนกรีตร่องน้ำ หน้า อบต. |  | 192,000 | 192,000 |
| 13. โครงการปรับปรุงสนามเด็กเล่น พร้อมลงดินถมและปลูกหญ้าทำรั้ว ศูนย์พัฒนาเด็กเล็ก |  | 133,000 | 133,000 |
| 14.โครงการปรับปรุงอาคารเอนกประสงค์ อบต. |  | 3,459,000 | 2,305,000 |
| 15. โครงการรังวัดที่ทางหลวง | 50,000 | 21,800 | 23,735 |
| 16.รถยนต์บรรทุกขนาด 1 ตัน | 729,0000 |  | 575,000 |
| 17. คชจ.ในการเลือกตั้ง | 500,000 | 500,000 |  |

ในปีงบประมาณ 2562 ตั้งแต่ช่วงเดือน ตุลาคม 2561 ถึง กันยายน 2562 ได้ดำเนินการโครงการตามข้อบัญญัติงบประมาณ และโอนงบประมาณตั้งจ่ายใหม่ไปแล้ว โดยได้ใช้จ่ายงบประมาณไปทั้งสิ้น 46,567,671.73 บาท บาท

รวมใช้จ่ายเงินเพื่อพัฒนาองค์การบริหารส่วนตำบลจำป่าหวายในปีงบประมาณ พ.ศ. 2562 เป็นจำนวนเงินทั้งสิ้น 26,175,065.60 บาท

**บทที่ 5**

**สรุปผลการติดตามและประเมินผลแผนพัฒนา**

คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวาย ได้ดำเนินการติดตามและประเมินผลแผนพัฒนาองค์การบริหารส่วนตำบลจำป่าหวาย ประจำปีงบประมาณ พ.ศ.(ระหว่างวันที่ 1 ตุลาคม 2561 – 30กันยายน2562) โดยอาศัยการตรวจสอบเอกสาร การสัมภาษณ์ การสังเกต การสำรวจตามแบบประเมินการติดตามและประเมินผลแผนพัฒนาที่ได้กำหนดไว้ สามารถสรุปผลการติดตามและประเมินผลแผนพัฒนา ได้ดังนี้

**5.1 สรุปผลการติดตามและประเมินผลแผนพัฒนา**

(1) การติดตามและประเมินผลการจัดทำแผนพัฒนาท้องถิ่นขององค์การบริหารส่วนตำบลจำป่าหวาย คณะกรรมการติดตามและประเมินผลแผนพัฒนาฯ ใช้แบบกำกับการจัดทำแผนพัฒนาท้องถิ่น

(2) การติดตามผลการดำเนินงานขององค์การบริหารส่วนตำบลจำป่าหวาย ใช้แบบติดตามผลการดำเนินงาน พบว่า องค์การบริหารส่วนตำบลจำป่าหวาย มีโครงการตามแผนพัฒนาท้องถิ่นสี่ปี (พ.ศ. 2561-2564) รวมทั้งสิ้น (4 ปี) 425โครงการ เฉพาะปี พ.ศ. 2562มี 178โครงการ อนุมัติงบประมาณตามเทศบัญญัติงบประมาณรายจ่ายประจำปี พ.ศ. 2562จำนวน 77โครงการ คิดเป็นร้อยละ 43.26ของจำนวนโครงการทั้งหมดดำเนินโครงการแล้วเสร็จตามเทศบัญญัติงบประมาณรายจ่ายประจำปี พ.ศ. 2561 มี 63โครงการ คิดเป็นร้อยละ 81.81ของจำนวนโครงการที่ได้รับอนุมัติงบประมาณรายจ่ายประจำปี พ.ศ. 2562

(3) คณะกรรมการติดตามและประเมินผลแผนพัฒนาฯ ใช้แบบติดตามและประเมินผลการดำเนินงานโครงการในการติดตามและประเมินผลการดำเนินงานโครงการ ตามข้อบัญญัติงบประมาณรายจ่าย ประจำปี พ.ศ. 2561โดยใช้เกณฑ์มาตรฐานและตัวชี้วัดต่างๆ ตามความเหมาะสมของแต่ละโครงการ และใช้แบบประเมินความพึงพอใจในการประเมินความพึงพอใจของประชาชนหรือผู้เข้าร่วมโครงการ เพื่อประเมินผลโครงการที่ดำเนินการแล้วเสร็จ สรุปผลการติดตามและประเมินผลการดำเนินโครงการแยกตามยุทธศาสตร์ ได้ดังนี้

- **ยุทธศาสตร์ที่ 1 ด้านการพัฒนาเศรษฐกิจ**จำนวน 4 โครงการ

-  **ยุทธศาสตร์ที่ 2 ด้านการพัฒนาสังคม การศึกษา และวัฒนธรรม**จำนวน 29 โครงการ ไม่ได้ดำเนินการ จำนวน 8 โครงการ

- **ยุทธศาสตร์ที่ 3 ด้านการพัฒนาบริหารจัดการทรัพยากรธรรมชาติและสิ่งแวดล้อม** จำนวน 3 โครงการ

**- ยุทธศาสตร์ที่ 4 ด้านการพัฒนาความมั่นคงและรักษาความสงบเรียบร้อย** จำนวน 13 โครงการ ไม่ได้ดำเนินการ จำนวน 6 โครงการ

- **ยุทธศาสตร์ที่ 5 ด้านการพัฒนาส่งเสริมการบริหารจัดการให้มีประสิทธิภาพ**จำนวน 17 โครงการไม่ได้ดำเนินการ จำนวน 2 โครงการ

**5.2 ปัญหาและอุปสรรค**

(1) งบประ­มาณในการบริหารจัดการและพัฒนามีจำนวนจำกัด ไม่เพียงพอกับการพัฒนาท้องถิ่นและทันต่อความต้องการของประชาชน จึงทำให้ประชาชนรูสึกว่าการพัฒนาหรือแก้ไขปัญหาเป็นไปอย่างล่าช้าอีกทั้งระยะเวลาในการจัดทำโครงการที่กำหนดตามแผนดำเนินงานไม่สอดคล้องกับการดำเนินงานหรือปฏิบัติงานจริง ทำให้การดำเนินงานไม่เป็นไปตามแผนที่กำหนดไว้ บางครั้งการดำเนินงานอาจไม่ครบตามแผนหรือเกิดความล่าช้า ไม่เป็นตามแผนที่ตั้งไว้

**5.3 ข้อสังเกต / ข้อเสนอแนะ**

(1) ในการดำเนินงานโครงการหรือกิจกรรมต่างๆ องค์การบริหารส่วนตำบลจำป่าหวาย ควรประชาสัมพันธ์ให้ประชาชนได้รับรู้ข้อมูลล่วงหน้า ยกตัวอย่างเช่น โครงการตามยุทธศาสตร์ด้านโครงสร้างพื้นฐาน ผู้รับเหมาหรือผู้ที่รับผิดชอบควรมีการปิดป้ายประกาศหรือประชาสัมพันธ์ก่อนที่จะลงมือดำเนินงาน เพื่อให้ประชาชนในพื้นที่ดำเนินการรับทราบและเข้าใจเกี่ยวกับโครงการนั้นๆ เป็นการเปิดโอกาสให้ประชาชนมีส่วนร่วมในการตรวจสอบการดำเนินงานของผู้รับเหมาหรือกิจกรรมที่ดำเนินงานอีกทางหนึ่ง

(๒) องค์การบริหารส่วนตำบลจำป่าหวาย ควรจัดให้มีการประชาสัมพันธ์และรายงานผลการดำเนินงานของโครงการหรือกิจกรรมให้ประชาชนทราบก่อนและหลังจัดทำโครงการหรือกิจกรรมให้ทั่วถึงทุกหมู่บ้านและเปิดโอกาสให้ประชาชนได้ตรวจสอบการดำเนินงานโครงการหรือกิจกรรมนั้นๆ

(3) องค์การบริหารส่วนตำบลจำป่าหวาย ควรสร้างความเข้าใจให้กับผู้ร่วมประชาคมถึงการเสนอโครงการหรือกิจกรรมให้สอดคลองกับงบประมาณที่ได้รับการจัดสรร เพราะการเสนอโครงการหรือกิจกรรมที่มากจนเกินศักยภาพองค์การบริหารส่วนตำบลจำป่าหวายที่จะดำเนินการได้ จะทำให้การบริหารจัดการนั้นไม่มีประสิทธิภาพ เกิดความล้มเหลวในการประเมินผลการปฏิบัติงาน

คณะกรรมการติดตามและประเมินผลแผนพัฒนาองค์การบริหารส่วนตำบลจำป่าหวายพิจารณาแล้วเห็นว่า การดำเนินโครงการหรือกิจกรรม เพื่อให้เกิดประสิทธิภาพและประสิทธิผลต่อท้องถิ่นอย่างแท้จริงอยู่ที่การส่งเสริมและสนับสนุนการมีส่วนร่วมของภาคประชาชนและการร่วมมือกันของทุกภาคส่วน ในการร่วมกันคิด ร่วมกันทำ ร่วมกันรับผิดชอบ โดยองค์การบริหารส่วนตำบลจำป่าหวายเป็นหน่วยงานหลักในการส่งเสริมการมีส่วนร่วมดังกล่าว และการประชาสัมพันธ์ข้อมูลข่าวสารของทางราชการควรให้มีการประชาสัมพันธ์ให้ประชาชนได้ทราบอย่างทั่วถึง เพื่อประโยชนสุขของประชาชนและความเจริญก้าวหน้าของท้องถิ่น โดยการพัฒนาที่เกิดขึ้นจะเป็นการพัฒนาที่ยั่งยืนต่อไป